Redžepi: Ove nedelje o uklanjanju barikada\nTreba smiriti tenzije, život mora da se vrati u normalu, izjavio je ministar unutrašnjih poslova Kosova Bajram Redžepi za Danas, najavljujući da će ove sedmice razgovarati s Euleksom i Kforom o rešavanju situacije na severu Kosova.\nOn podseća da je uklanjanje barikada u nadležnosti Kfora i Euleksa, ali kaže da će ukoliko bude potrebno, policija Kosova pružiti pomoć. ’Tokom ove sedmice razgovaraćemo o mogućim opcijama s Kforom i Euleksom’, najavio je Redžepi. On je ocenio da je situacija s barikadama i prelazima Jarinje i Brnjak, koji ne funkcionišu, neodrživa i da se mora misliti ’o dobrobiti građana severa Kosova, koji su taoci kriminalnih i političkih radikalnih grupa’. ’Upravo zbog običnih građana pokušaćemo da što pre deblokiramo situaciju. Kada je reč o uvozu i izvozu robe, situacija nije toliko dramatična, jer postoje drugi međugranični prelazi preko kojih trgovina može da se odvija’, rekao je Redžepi. On smatra da ne bi trebalo da bude nasilja, a, ’ako bude nasilnih demonstranata, vratiće im se istom merom’. ’Ističem da te akcije nisu i neće biti orijentisane prema građanima, nego prema ljudima koji imaju kriminalni pedigre’, rekao je Redžepi. Komentarišući tvrdnje Prištine da barikade organizuju kriminalci, a da oni nisu uhapšeni, Redžepi kaže da se o nekima od njih vodi se istraga, neki su identifikovani i za njih se još upotpunjuju dosijei, a neki su pobegli ili u Srbiju ili u Crnu Goru. ’Morate znati da hapšenje na severu nije lako izvesti. Ti kriminalci imaju razna mesta za skrivanje i razne ljude koji ih podržavaju, tako da takve operacije mogu da budu veoma zahtevne, smatra Redžepi. Ministar unutrašnjih poslova Kosova negira da ima planova za novu akciju ROSU na severu Kosova, navodeći da je ovaj plan zajednički napravljen s Euleksom i Kforom. ’Mi nemamo nikakve planove u vezi s tim’, zaključio je Redžepi.


1217\tObjavljeno 18 decembar 2019 Autor: Velizar Antić\nStratezi SNSD-a su dobro procenili da bi u tom trenutku bilo jako štetno za stranku da idu u otvoreni sukob sa DNS-om. Nakon dobrog izbornog rezultata koalicije na izborima 2018. godine, SNSD kreće u otvoreni obračun sa DNS-om.\nPre svega, prvi udarac je bio sa cepanjem stranke i izdvajanjem DEMOS-a iz DNS-a. Kada su videli da taj potez nije u dovoljnoj meri uzdrmao DNS, SNSD dodaje gas i mnoga mesta koja su po predizbornom sporazumu pripadala DNS-u, daje novoformiranoj partiji (svom satelitu) DEMOS-u. Poslednji veliki udarac DNS je primio ovih dana kada se za mesto u Savetu ministara, koje im pripada na osnovu izbornih rezultata, ne bira čovek iz DNS-a, već čovek koga indirektno postavlja SNSD. Ovo je sasvim jasan znak da SNSD neće odustati od napada na DNS dok ga ne svede na regionalnu stranku grada Prijedora i okoline.\nDNS je ovim poslednjim napadom SNSD-a doveden u jednu jako nezgodnu situaciju. Ukoliko prećuti ovaj napad i nastavi da bude u koaliciji sa SNSD-om u vlasti na nivou Republike Srpske, pristao je da prima udarce i sasvim je sigurno da će ovakvih blamaža biti sve više u sledećem periodu. Ukoliko se sa druge strane odluči da izađe iz koalicije i iz Vlade RS i da postane opoziciona stranka, dolazi u problem da ih napusti veliki broj članova koji su u DNS ušli vođeni ličnim interesom. Svi ti ljudi koji su došli na određene pozicije preko ove stranke će preko noći promeniti partijski dres i obući dres neke od partija na vlasti samo da bi ostali na tim pozicijama. Ovo jako dobro znaju i rukovodeći ljudi u DNS-u i na potez izlaska iz vlasti u ovom trenutku će se jako teško odlučiti.\nSve u svemu, na određeni način DNS žanje ono što je u prethodnom periodu i posejao. U svoje redove su primali ljude kojima nije bitna ni ideologiji niti program nego se rukovode samo ličnim interesom. Takvi ljudi će da bi sačuvali svoju poziciju, promeniti bilo koju stranku. A upravo je i DNS bio jedan od tvoraca i stubova krojenja jednog ovakvog partokratskog sistema. Ako im je za utehu, sasvim je sigurno da ovakva sudbina čeka i SNSD istog trenutka kada izgube vlast.\nKo će izaći kao pobednik iz ovog nadmudrivanja SNSD-a i DNS-a videćemo tek kada se završe lokalni izbori 2020. godine. Mada u ovom trenutku izgleda da je SNSD odneo pobedu i iz igre izbacio DNS, konačnu odluku o pobedniku doneće lokalni izbori 2020. i opšti 2022. godine. Sasvim je sigurno da bi u mnogim gradovima i opštinama bez podrške DNS-a Dodik i njegova partija mogli da izgube vlast. A ukoliko od sebe definitivno oteraju DNS, takav scenario nije uopšte nezamisliv.\nUkoliko bi se ovo desilo, sasvim je sigurno da se u čitavoj ovoj igri Milorad Dodik zaigrao malo više i da je sam sebe izbacio iz vlasti i da je prošao kao onaj čovek iz narodne poslovice „ko drugome jamu kopa, sam u nju pada“.\nMilorad Dodik,\tVelizar Antić


Turske i američke snage započele zajedničke patrole u sirijskom Manbiju - Bportal.ba - Najvažnije vijesti iz BiH\nTurske oružane snage i američka vojska započele su danas prve zajedničke patrole u sirijskoj regiji Manbij, javlja Anadolu Agency (AA).\nReporter AA s terena javlja da su turske i američke snage danas započele zajedničko patroliranje u Manbiju koji je pod okupacijom terorističke organizacije YPG/PKK.\nPatrole se provode duž frontova između Manbija i regije Jarabulus koju su turske snage oslobodile prošlogodišnjom operacijom “Štit Eufrata”.\nManbij je pod okupacijom terorista YPG/PKK-a i posljednja je takva regija na zapadnoj obali Eufrata.\nVlasti Turske i Sjedinjenih Američkih Država su početkom juna ove godine postigle dogovor o povlačenju terorista i uspostavi lokalne uprave u tom mjestu.\nNakon dogovora turske i američke snage su provodile koordinirane, ali odvojene patrole u Manbiju. Predviđeno je da se kontrola u regiji preda lokalnim elementima u roku od tri mjeseca, ali američka strana je prolongirala implementaciju pod različitim tehničkim izgovorima.\nOznačeno: patrola, sirija, turske i američke snaga\nIran je u četvrtak uzvratio udarac američkoj ponudi za pregovore, kazavši kako je Washington prekršio uvjete posljednjeg velikog sporazuma, dogovora o nuklearnom programu iz 2015. godine. Predsjednik SAD-a Donald Trump u maju se, tvrdivši kako nije dovoljno dobar, povukao iz nuklearnog sporazuma, koji je Iranu ograničavao nuklearne aktivnosti i zauzvrat nudio umanjenje sankcija. Posebni izaslanik […]\nRusija ne može da se složi sa pristupanjem BiH NATO, izjavio je danas ruski ministar spoljnih poslova Sergej Lavrov. “Pravila koja se promovišu na Balkanu su dovoljno opasna i odražavaju maniju da se gurnu sve balkanske države što je prije moguće”, rekao je Lavrov na godišnjoj konferenciji za novinare. Lavrov je napomenuo da SAD već […]


Pokušaj ubistva u Sarajevu, policija reagovala | N1 BA\nPokušaj ubistva u Sarajevu, policija reagovala\n01.11.2019. |10:28 >10:35 |\nPripadnici Ministarstva unutrašnjih poslova Kantona Sarajevo uhapsili su jučer osobu inicijala V.A., rođen 1991.godine u Sarajevu, gdje je i nastanjen, zbog postojanja osnova sumnje da je počinio krivično djelo ubistvo u pokušaju.\nKako je sapoćeno iz MUP-a KS, dogodilo se to u 14,15 sati.\nOn je navedenog dana u ulici Semira Frašte, općina Novi Grad Sarajevo, oštrim predmetom nanio teške tjelesne povrede A.A., rođen 1996.godine u Sarajevu, gdje je i nastanjen. Povrijeđenom je ljekarska pomoć ukazana u UKC u Sarajevu, gdje je na Klinici za torakalnu hirurgiju zadržan na daljem liječenju.\nO događaju je obaviješten tužilac Kantonalnog tužilaštva Kantona Sarajevo. Uviđaj na mjestu događaja su obavili policijski službenici Uprave policije MUP-a Kantona Sarajevo. Lice lišeno slobode je predato u prostorije Jedinice za osiguranje objekata i zadržavanje osoba lišenih slobode MUP-a Kantona Sarajevo. Policijski službenici nastavljaju rad na dokumentovanju navedenog krivičnog djela, saopćeno je.\nE,pokusaj ubistva,punoljetan,ovaj ne samo da ne smije izac iz pritvora do sudjenja nego u zatvor obavezno,naravno pislije dokazivanja krivice,a drustveno koristan rad na poljoprivrdno imanje obavezno,najmnje godina dana


SREMSKA MITROVICA: Grejanje 24 sata do 20.januara - RTV Centar Srem\nSREMSKA MITROVICA: Grejanje 24 sata do 20.januara\nGlavnoSremska Mitrovica 12/13/2021 sofija 0\nJavno komunalno preduzeće „Toplifikacija” do 20. januara grejaće svoje korisnike 24 sata dnevno. Povodom odluke o početku grejanja 24 časa dnevno, kotlarnicu u Naselju...\nJavno komunalno preduzeće „Toplifikacija” do 20. januara grejaće svoje korisnike 24 sata dnevno. Povodom odluke o početku grejanja 24 časa dnevno, kotlarnicu u Naselju Stari most obišla je gradonačelnica Svetlana Milovanović.\nKotlarnica „Stari most” JKP „Toplifikacije” nalazi se u naselju Stari most, instalisana snaga je 5,5 МW, a kao energent za zagrevanje vode koristi se mazut. Iz te kotlarnice toplotnom energijom snadbeva se kompletno to naselje pored Save.\n– Kao što smo se i uverili ovde u kotlarnici Stari most što se tiče Javnog komunalnog preduzeća „Toplifikacija” ovog 68. dana grejanja sve protiče u najboljem redu. Od večeras će početi grejanje 24 sata za sve korisnike „Toplifikacije“ do 20. januara zato što se najavljuju niže temperature, a ako bude potrebno i posle toga – naglasila je Milovanović.\nTokom prethodnih grejnih sezona na snazi je takođe bilo grejanje 24 sata, ali ove godine je ono krenulo ranije nego obično prema rečima direktora JKP „Toplifikacija“ Slavka Sladojevića.\n– Sa lokalnom samoupravom smo se dogovorili da krenemo sa dvadesetčetvoročasovnim grejanjem, odluka ranijih godina bila je od 20. decembra, ove godine dogovorili smo se da danas (13. decembar) krenemo. Ranije je trebalo nekoliko dana da se sa uobičajenog režima pređe na režim grejanja 24 sata. Ove godine je to urađeno u toku jednog dana, zahvaljujući automatizaciji procesa proizvodnje i distribucije toplotne energije. Ove sezone nemamo nikakvih problema što se proizvodnje i distribucije toplotne energije, bilo je pojedinačnih intervencija, uglavnom na unutrašnjim instalacijama. Cenu nećemo menjati ove grejne sezone. Ne planiramo ni naredne, osim ako ne dođe do drastičnog skoka cena energenata – rekao je Sladojević.\nGrejanje od 5:00 časova ujutro do 22:00 časa radiće po kliznom dijagramu, a od 22 časa do 5:00 časova ujutru radiće po fiksnom dijagramu, tj. fiksnom grejnom sistemu. To znači objasnio je, da će primar biti na 50 stepeni što se tiče izmenjivačke stanice, a ove lokalne podstanice grejaće na 40 stepeni i takvo grejanje ostaće do 20. januara. Ukoliko bude potrebno grejaće 24 sata i posle tog perioda.


Živković: Mogerini u Beogradu trebalo da bude još juče, EU da shvati sa kim razgovara\nBeta 27. marta 2018. 14:05\nPredsednik Nove stranke i poslanik Zoran Živković izjavio je danas da je primereno da visoka predstavnica Evropske unije Federika Mogerini danas bude u Beogradu, da je tu trebalo da bude još juče i da je EU odavno morala da zauzme zdrav stav prema Beogradu i Prištini.\nOn je u Skupštini Srbije rekao da je Mogerini još pre četiri meseca trebalo da shvati s kim razgovara iz Beograda i Prištine.\n„Ni jedni ni drugi ne čine dobro za svoje gradjane. Srpska vlast je pogoršala stanje gradjana na Kosovu. To mora da shvati i EU“, rekao je Živković.\nOn je kazao i da se EU ponaša licemerno i da treba da je bude sramota „što je pokrovitelj takvim ljudima“, navodeći da Prištinu vode ljudi „opravdano optuženi za terorizam i ratne zločine“, dok Beograd vode oni koji su doprineli stradanju gradjana u Srbiji i zemljama oko Srbije, i da su i s jedne i s druge strane ratnohuškači iz 1990-ih godina.\nŽivković je ocenio i da je Briselski dijalog farsa.\n„Šta je dobro za nekog Azema koji živi u Prištini ili nekog Dušana u Mitrovici? Šta su oni dobili u poslednjih pet godina, u kulturi, obrazovanju, vladavini prava ekonomskom razvoju?“, pitao je Živković.\nOn je rekao da i da Zajednica srpskih opština može da bude formirana na različite načine, ali da će u svakom slučaju ostati na nivou nevladine organizacije i neće imati nikakvu izvršnu funkciju.\n„Bajka da će ZSO da stvori bolje uslove za život Srba, to je laž. Ta Zajednica nema nikakvo utemeljenje ni u Srpskom, ni kosovskom Ustavu. Trebalo je da se formira odavno, ali očekivanje da će formiranje te asocijacije da reši probleme Srba na Kosovu, to je nerelano“, rekao je Živković.


Može li EPS biti uspešan i sa (ne)tržišnom cenom struje? - Sputnjik Srbija\n06:17 29 Novembar 2020\nMože li EPS biti uspešan i sa (ne)tržišnom cenom struje?\n21:38 06.05.2019 Preuzmite kraći link\nNedavno je iz jedne kompanije za trgovinu električnom energijom saopšteno da Elektroprivreda Srbije u borbi sa konkurencijom formira dampinške cene struje.\nTo je „podgrejalo“ komentare da Elektroprivreda Srbije prodaje struju po ceni koja je niža od proizvodne i da tako godišnje gubi skoro sto miliona evra.\nNisu ovakve priče novost budući da ne samo trgovci strujom već i mnogi ekonomisti, strani i domaći, kao i predstavnici Energetske zajednice Jugoistočne Evrope tvrde da EPS prodaje električnu energiju po netržišnim cenama.\nO tome kako se uopšte određuju tržišne cene struje, da li se priprema privatizacija EPS-a, može li ova kompanija i ako ostane u državnom vlasništvu da bude uspešna kompanija, konkurentna na domaćem i regionalnom tržištu, u „Energiji Sputnjika“ Jelica Putniković razgovarala je sa Ljubom Maćićem, savetnikom u Ekonomskom institutu, doskorašnjim predsednikom saveta Agencije za energetiku Republike Srbije (AERS).


U Čelsiju dobija sve manje šanse, a želi ga Bajern: Pulišić bi za 60.000.000 evra mogao u Bavarsku - Telegraf.rs\n24/02/21 | 07:00 ≫ 00:21\nU Čelsiju dobija sve manje šanse, a želi ga Bajern: Pulišić bi za 60.000.000 evra mogao u Bavarsku\nTuhel kaže da ipak želi da zadrži američkog igrača u ekipi\nKako stvari stoje, Kristijan Pulišić bi uskoro mogao da promeni sredinu. Za igrača Čelsija su se raspitivali mnogi, ali je interesovanje Bajerna nešto što svakako privlači dosta pažnje.\nOvaj američki fudbaler je od dolaska u Plavce s vremena na vreme prikazivao zaista dobre partije, ali nije u potpunosti došao do izražaja tokom ove sezone. Prošle je faktički jednom rukom vodio Čelsi ka mestu u Ligi šampiona.\nBavarci su na vreme rešili da se raspitaju za njegove usluge, svesni da bi na kraju ove sezone mogao da ih napusti Kingsli Koman. A Čelsi je prihvatio razgovore navodeći da je spreman da ustupi Pulišića nemačkom klubu, ali ne za manje od 60.000.000 evra.\nOn je samo jednom bio starter u Čelsiju od kako je Tuhel došao u klub i to se desilo u FA kupu protiv Barnslija ranije tokom februara. Sam nemački strateg kaže da je svestan zbog čega je Pulišić doveden i misli da će kad-tad ono najbolje izaći iz njega.\n- Čelsi je doveo Kristijana iz dobrog razloga, zbog njegovog kvaliteta, potencijala i naš posao je da nađemo najbolje iz njega – izjavio je Tuhel.\nOn je sinoć nastupio na meču Lige šampiona protiv Atletiko Madrida, ušavši sa klupe i zamenivši Tima Vernera samo tri minuta pred kraj utakmice.\nHet-trik Pulišića u trijumfu Čelsija, Siti "spakovao" tri komada, Everton izgubio autogolom u 94.\nČelsi zaustavljen u Sautemptonu: Majstorija Minamina, Tuhel se prekombinovao i vratio kući s bodom\nBajern spalio Rim kao Neron i ponizio Lacio i Sergeja, makazice Žirua ubile "čolizmo" u Bukureštu\nJeste Marina šefica i najmoćnija žena u fudbalu, ali zna se ko je gazda!\nTuhel upozorava pojačanja plaćena 150 miliona evra: Igrate se s vašom budućnošću u Čelsiju


ChildHub i PROMISE serija vebinara: 20 godina Barnahus-a | The Child Protection Hub Jugoistočna Evropa\nChildHub i PROMISE serija vebinara: 20 godina Barnahus-a\nBragi Gubrandson, inicijator i realizator Barnahus modela\nMnoge zemlje u Evropi sada brzo kreću ka uspostavljanju, razvoju i proširenju Barnahusa ili sličnih usluga. Kako ovaj pokret hvata zalet, polje znanja i iskustva raste. Serija PROMISE vebinara upućuje otvoreni poziv za pridruživanje diskusijama i razmenu unutar evropskog pokreta Barnahus. Tokom PROMISE 1, odabrani profesionalci iz cele Evrope bili su pozvani da učestvuju na PROMISE sastancima za razmenu projekata. Ovi sastanci su sadržali predavanja, obuke i diskusije o ključnim principima, standardima i izazovima koje treba razmotriti prilikom otvaranja i vođenja multidisciplinarne i međuagencijske saradnje za decu koja su žrtve i svedoci nasilja. U ovoj seriji vebinara ćemo proširitu i vratiti se na teme obuhvaćene PROMISE 1 za širu javnost. Kao deo ove serije, cilj nam je da razgovaramo uopšte o konceptu Barnausa, prilagodljivosti koncepta lokalnom kontekstu kao i o standardima kvaliteta Barnausa - koji postavlja osnovne principe, specifične aktivnosti i institucionalne aranžmane koji omogućavaju usmerene i delotvorne, zajedničke akcije u čijem je središtu dete. Serija vebinara će dinamički odgovoriti na pitanja koja će se pojaviti, ponuditi zakazane "chat" sobe za odabrane teme, pa čak i podeliti najbolje prakse i naučene lekcije iz aktivnosti projekta PROMISE 2.\nU našem prvom vebinaru u sklopu ove serije zakazane za 17. maj, održaćemo glavnu prezentaciju čoveka koga ne treba posebno predstavljati - Bragija Gubrandsona, direktora vladine agencije za zaštitu dece sa Islanda, koji je inicijator i realizator modela Barnahus. Ukoliko niste sigurni šta je Barnahus, zašto je on potreban ili kako će model funkcionisati u Vašoj zemlji, onda ne tražite dalje. Na ovom vebinaru gospodin Gubrandson će razmatrati "zašto?", "kako?" i "šta je sledeće?", o osnivanju Islandskog Barnahua pre 20 godina i njegovoj ekspanziji u Evropi i šire - procesu u kojem je i on sam igrao ključnu ulogu.\nUkoliko ste zainteresovani za Barnahus model, imamo predlog za Vas, pozovite kolege u vašu kancelariju da zajedno prisustvujete vebinaru. Spremite pitanja kako biste ih zajedno postavili predavaču, i planirajte da odvojite vreme za diskusiju o vebinaru nakon njegovog završetka.\nObavezno pratite stranicu za vebinare na ChildHub-u i prijavite se za naš bilten kako bi ste dobijali redovne informacije o predstojećim sesijama!\nBragi Gubrandson je generalni direktor vladine agencije za zaštitu dece sa Islanda od 1995. godine. On je sociolog sa Univerziteta u Kentu, Canterburi, i već tri decenije aktivno se bavi nacionalnim i međunarodnim pitanjima vezanim za prava deteta, zlostavljanja i zanemarivanja dece. Pre svog trenutnog položaja, on je bio savetnik ministra za socijalna pitanja u Islandu.\nGospodin Gubrandson je takođe osnivač islandskog Barnahusa koji je bio inspiracija za "child- friendly" i multidisciplinarne reakcije na zlostavljanje dece u mnogim evropskim zemljama.\nNakon što je u velikoj meri bio angažovan u okviru Saveta Evrope (CoE) kao konsultant i stručnjak, izabran je za predsednika Lanzarote Komiteta od 2014. do 2016. godine.\nČlan je ekspertske grupe za "decu pod rizikom" u okviru Veća zemalja Baltičkog mora od samoga početka, a njime je i predsedavao u periodu od 2002. do 2003. kao i od 2016. do 2017.\nChildHub i PROMISE serija vebinara: Prilagođavanje Barnahus koncepta lokalnom kontekstu\nChildhub Barnahus serija vebinara: Prevencija sekundarne viktimizacije prilikom sprovođenja forenzičkog intervjua u Brnahus-u


SAD i saveznici o bezbednosnim garancijama Ukrajini\nTanjug 19. aprila 2022. 21:57\nVAŠINGTON – SAD, Francuska i drugi saveznici razgovarali su danas o tome kako da Ukrajini pruže bezbednosne garancije tokom i posle rata sa Rusijom, izjavio je zvaničnik kabineta predsednika Francuske Emanuela Makrona.\nAmerički predsednik Džozef Bajden konsultovao se danas sa liderima savezničkih zemalja, među kojima su bili i francuski predsednik Emanuel Makron i britanski premijer Boris Džonson, o najnovijim dešavanjima u Ukrajini, saopštila je ranije Bela kuća, prenosi Rojters.\nSvrha sastanka bila je „razgovor o kontinuiranoj podršci Ukrajini i naporima da se Rusija smatra za odgovornu u okviru bliske savezničke koordinacije“, saopštila je Bela kuća.\nSavetnik francuskog predsednika rekao je da su saveznici razmatrali kako da pruže bezbednosne garancije Ukrajini posle rata s obzirom da ona nije deo NATO saveza i automatskog odbrambenog mehanizma severnoatlantske alijanse poznatog kao član 5.\n„Naša zemlja je spremna da pruži bezbednosne garancije. To bi bila vojna pomoć koja bi omogućila Ukrajini da se izbori sa novim napadom ili, eventualno garancije da ćemo nakon procene kako da pomognemo intervenisati u slučaju napada na Ukrajinu“, rekao je francuski zvaničnik.\nOve garancije bi više ličile na odbrambenu klauzulu Evropske unije za svoje članice, a ne na odbrambeni mehanizam sličan članu 5 NATO sporazuma, koji pokreće automatsku vojnu podršku u slučaju napada na neku od članica severnoatlantske alijanse, objasnio je francuski zvaničnik.


Učešće na konferenciji “Obrazovanje i sigurnost”\nAlumni asocijacija George Marshall Centra u BiH, je u saradnji sa George Marshall Centrom i uz podršku NATO komande u Sarajevu, organizovala danas jednodnevnu konferenciju na temu “Obrazovanje i sigurnost” u prostorijama Hotela “Tuzla” u Tuzli. U uvodnom dijelu konferencije, prisutnima se pozdravnim riječima i izražavanjem podrške organizaciji i ciljevima konferencije obratio ministar unutrašnjih poslova Tuzlanskog kantona Amir Husić.\nMinistar MUP TK-a Amir Husić je izrazio zadovoljstvo što je Alumni asocijacija George Marshall Centra u BiH upriličila jedan ovakav događaj u Tuzli, kako bi se razgovaralo na temu “Obrazovanje i sigurnost”, te prepoznala veza između ova dva bitna segmenta svakog društva, pa i našeg. Takođe, ministar Husić je naglasio mišljenje da su građani Tuzlanskog kantona, pa i BiH “siti govora bilo kojeg tipa, a istovremeno žedni konkretnih akcija”, te je izrazio očekivanje da će ova konferencija dati smjernice za bar neke konkretne aktivnosti u skorije vrijeme, a u cilju pozitvnih promjena koje se tiču obrazovanja i sektora sigurnosti.\nInače, na konferenciji je prezentovano trenutno stanje obrazovnog sistema u BiH, te je razmatrano odražavanje procesa obrazovanja na sigurnosni sektor i mogućnostima da se kroz reformu obrazovnog sistema unaprijedi kako sam sistem, tako i sigurnost zemlje.\nOsim navedenog, konferencija je kako su naveli organizatori imala za cilj ukazati na nužnost saradnje između vlade, biznisa i obrazovanja, kao preduvjeta za ekonomski i svaki drugi napredak države, te potaknuti na poduzimanje aktivnije uloge obrazovnog sistema u educiranju na smanjenju nasilja i promoviranju obrazovnih programa za mir.\nPored članova Alumni asocijacija Bosne i Hercegovine (među kojima su predstavnici ministarstava i agencija za provođenje zakona u BiH) i regije, na konferenciji su sudjelovali predstavnici vlasti u BiH, nevladinih organizacija, privrednika, medija i drugih aktivnih sudionika političkog i javnog života u BiH, te predstavnici međunarodnih i regionalnih organizacija sa sjedištem u BiH. Ispred MUP TK-a učešće su, pored ministra Husića, uzeli v.d. policijski komesar Enver Skenderović sa saradnicima iz Uprave policije MUP TK-a.


Mazars Novosti - Mazars - Serbia\nOvde ćete pronaći naše najnovije vesti koje će vam pomoći da saznate šta sve radimo u Mazarsu širom sveta, pored revizije, računovodstva i savetovanja.\nObavezno ih pogledajte!\nVreme je za akciju: Šta će biti u fokusu top menadžmenta?\nDvocifreni rast odražava snagu, ravnotežu i održivost Mazarsovog integrisanog poslovnog modela i strategije\n2. februar 2022: Mazars, međunarodna revizorska, poreska i savetodavna firma, danas objavljuje prihod od naknada od 2,1 milijardu evra u svojoj finansijskoj godini 2020/2021 (1. septembar 2020. – 31. avgust 2021.), što predstavlja povećanje od 12,3% (ne računajući uticaj na devizni kurs -1,6%) u odnosu na prethodnu finansijsku godinu. Povećanje prihoda od naknada obuhvata snažan organski rast (9,4%), dopunjen eksternim rastom od 2,7%.\nPostali smo član Tursko - srpskog privrednog udruženja\nMazars u Srbiji postaje član Francusko-srpske privredne komore\nMazars i Francusko-srpska privredna komora potpisali su sporazum o članstvu


Zaboravite tegobe i poteškoće\nVazdušni pojas je američki patentirani uređaj dizajniran da lagano podigne torzo pomoću vertikalnih vazdušnih stubova. On je lagan i jednostavan za upotrebu, nudi visok stepen pokretljivosti i stabilizacije leđa u cilju olakšavanja bola i sprečavanja povreda. Može da se nosi ispod odeće čime omogućuje obavljanje svakodnevnih aktivnosti kao što su vožnja, šetnja i stajanje tokom dužeg vremenskog perioda. Kada se vazdušni pojas nosi između donjeg dela grudnog koša i gornjeg dela bedra (karlični greben), deluje tako što obezbeđuje istezanje, čime smanjuje pritisak u lumbalnom delu kičme. Vertikalne vazdušne komore stvaraju podršku, obezbeđujući smanjenje pritiska u lumbalnom delu kičme i uspešno eliminišući bol koji se zrakasto širi u donjem delu leđa. Povećanje međupršljenskog prostora omogućava da se međupršljenski disk vrati u svoj prirodni položaj. OVDE možete poručiti dupli dekompresioni pojas za leđa, po ceni od 8900 rsd, ili pozviom na broj telefona 011/4420-502\nTAGOVI: Online kupovinaHangarSpine MaxKičmaBoloviLeđaKolenaVratRešenjeMasažerDekompresioni pojasKragna


Kada su zaista hakovane lozinke korisnika sajtova LinkedIn, Last.fm i eHarmony\nNekoliko dana nakon što je objavljeno da su lozinke miliona korisnika veb sajtova LinkedIn, eHarmony i Last.fm objavljene na jednom ruskom hakerskom forumu, priča je dobila i neočekivani nastavak.\nČlanovi foruma Insidepro čije su ukradene lozinke objavljene na internetu tvrde da su među ukradenim lozinkama pronašli svoje LinkedIn lozinke stare između 6 i 9 meseci.\nReč je o korisnicima koji redovno menjaju svoje lozinke, tako da je njihova pretpostvka da se hakovanje dogodilo u mesecima oko januara, dakle, početkom godine.\nIz LinkedIn-a nisu želeli da potvrde niti da demantuju ovakve tvrdnje korisnika.\n“Zbog istrage koja je u toku, ne objavljujemo detalje i podatke o onome što smo otkrili,” kaže se u zvaničnom saopštenju LinkedIn-a.\nLinkedIn je ubrzo pošto je objavljeno da su lozinke korisnika ove društvene mreže objavljene na ruskom hakerskom forumu potvrdio vest uz napomenu da je većinu objavljenih lozinki teško dekodirati iako se to ipak desilo sa određenim brojem lozinki. Međutim, za sada nema potvrde da je bilo neovlašćenog pristupa nalozima na LinkedIn-u.\nLinkedIn je odmah preduzeo mere za zaštitu korisničkih naloga, a prva je bila zaključavanje naloga čije su dekodirane lozinke objavljene. Ostali korisnici za čije se naloge veruje da bi mogli biti ugroženi dobili su obaveštenje od LinkedIn-a da promene lozinku, pošto im je stara lozinka blokirana.\nPrema pisanju nekih medija i slučaj krađe lozinki sajta Last.fm koje su objavljene u paketu sa lozinkama korisnika LinkedIn-a i eHarmony, dogodio se značajno pre nego što je informacija o tome dospela u medije. Naime, određeni broj korisnika Last.m se još u maju žalio na forumu kompanije da dobijaju ogroman broj spam emailova na email adresu koju su registrovali samo za potrebe registracije naloga na Last.fm.


Plaćaju "penale", ne mogu podijeliti milione od putarine - BIGportal.ba\nPlaćaju “penale”, ne mogu podijeliti milione od putarine\n9 Avgusta, 2021 9 Avgusta, 2021 0250\nUpravni odbor Uprave za indirektno oporezivanje (UIO) BiH ne može da se dogovori o raspodjeli 144 miliona maraka prikupljenih od putarine. Osim toga što desetine miliona stoje neiskorišteni već tri i po godine, od maja ove godine za „ležanje“ novca UIO mora platiti naknadu, koja na godišnjem nivou iznosi oko 144.000 KM.\nTom Odlukom utvrđena je privremena raspodjela pomenutih prihoda koji se vode na posebnom podračunu otvorenom kod Centralne banke BiH.\nOd ukupnih prihoda 10 odsto ostaje na podračunu kod Centralne banke BiH, a 90 odsto se dijeli tako da 59 odsto pripada FBiH, 39 odsto Republici Srpskoj, a dva odsto Brčko Distriktu.\n„Kako je od početka primjene pomenute Odluke prošlo gotovo tri i pol godine, u međuvremnu se na računu rezervi nakupio iznos od 144 miliona KM, koji je za sada ostao neraspoređen korisnicima“, rekli su za CAPITAL u UIO.\nS obzirom na to da je Centralna banka BiH utvrdila nove naknade za usluge koje vrši, UIO je ispostavljen obračun naknada za maj i jun ove godine.\nTako je UIO stigao obračun naknade za vođenje depozitnih računa za maj 2021. godine u iznosu od 11.385 KM i za jun u iznosu od 12.813 KM.\nUIO je bezuspješno pokušala umanjiti štetu i osporiti ove neplanirane troškove, nastale zbog nepostizanja dogovora o raspodjeli sredstava.\n„Uprava je u oba slučaja uputila primjedbu na obračun naknade navodeći da je riječ o prikupljenim javnim prihodima koji se trebaju rasporediti čim se donese odluka od strane Upravnog odbora UIO. Upravno vijeće Centralne banke BiH razmatralo je primjedbu UIO i zaključilo da nije u mogućnosti pozitivno odgovoriti na zahtjev Uprave“, istakao je načelnik Odjeljenja za komunikacije i međunarodnu saradnju u UIO Ratko Kovačević.\nDodao je da pomenuta naknada od strane Centralne banke zahtjeva značajna budžetska sredstva na godišnjem nivou, što u UIO cijene da nije opravdano niti svrsishodno.\nUIO je u prošloj godini iz budžeta na ime provizije Centralne banke platila 4.545 KM, a prema novoj Odluci taj iznos bi na godišnjem nivou bio oko 144.000 KM.\nBez dogovora, dok putna mreža propada\nOno što je Upravni odbor UIO uradio je da je formirao radnu grupu čiji je zadatak izrada akta konačne metodologije raspodjele prihoda od putarine i dostavljanja te metodologije na usvajanje UO.\n„Neophodno je da Upravni odbor UIO što prije usvoji akt konačne metodologije raspodjele prihoda od putarine, ili da se barem donese odluka o raspodjeli sredstava koja se trenutno nalaze na podračunu kod Centralne banke BiH, kako UIO barem ne bi morala plaćati visoke naknade za vođenje depozitnih računa“, poručuju iz UIO.\nNovi Zakon o akcizama stupio je na snagu 1. februara 2018. godine, a putarina iznosi 0,25 KM po litru derivata koji se proda na tržištu BiH, dok se prije izmjene Zakona o akcizama izdvajao iznos od 0,10 KM.\nZakonske izmjene podrazumijevale su povećanje putarine, rast akcize na lož-ulje i uvođenje akcize na biogoriva.\nPo litri goriva koje se proda na tržištu u BiH trenutno se plaća akciza (visina zavisi od vrste naftnog derivata, od 0,30 do 0,45 KM po litri), te dvije putarine.\nPo osnovu akcize je od 2006. do 30. juna 2021. godine prikupljeno sedam milijardi i 96 miliona KM.\nPored toga, postoji putarina za održavanje puteva (0,15 KM po litri derivata), te putarina za izgradnju autoputeva i rekonstrukciju drugih puteva (0,25 KM po litri derivata).\nUkupan iznos prikupljene putarine za održavanje puteva u periodu od 2006. do 30. juna 2021. godine je dvije milijarde i 889 miliona KM, dok je po osnovu putarine za izgradnju autoputeva i rekonstrukciju ostalih puteva od 2009. do 30. juna ove godine prikupljeno dvije milijarde i 423 miliona KM.\nHitna telefonska sjednica zbog Centralne banke BiH\nNe jenjavaju požari u Grčkoj; Najteža situacija na Eviji


Atlanta nastavila pobednički niz, Indijana ubedljiva protiv Čikaga – Krstarica\nAtlanta nastavila pobednički niz, Indijana ubedljiva protiv Čikaga\nBeta 23. novembra 2021. 07:40\nKošarkaši Atlante pobedili su noćas na svom terenu Oklahomu siti sa 113:101, i tako su došli do petog uzastopnog trijumfa u NBA ligi.\nTre Jang je u pobedničkom timu postigao 30 poena (21 poen u drugom poluvremenu), uz šest asistencija i četiri skoka, dok su srpski igrač Bogdan Bogdanović i Kevin Erter dodali po 13 poena i pet skokova. Erter je upisao i pet asistencija.\nU gostujućoj ekipi bolji od ostalih bili su Lugenc Dort, Džoš Gidej i Taj Džerom sa po 15 poena. Gidej je u porazu svog tima zabeležio i osam asistencija i sedam skokova, dok je Dort zabeležio pet skokova.\nSrpski igrač Aleksej Pokuševski je za goste postigao devet poena, uz devet skokova i dve asistencije.\nAtlanta sada ima učinak 8/1 na svom terenu, dok je na gostujućem terenu upisala jednu pobedu i osam poraza.\nOklahoma je nakon 17 utakmica zabeležila šest pobeda u NBA ligi.\nIndijana je na gostovanju ubedljivo savladala Čikago sa 109:77.\nČikago je sada drugi na tabeli Istočne konferencije sa 12 pobeda i šest poraza, a Indijani je ovo bila osma pobeda, uz 11 poraza.\nFiniks je do 13. uzastopne pobede došao na gostovanju protiv San Antonija (115:111).\nTimu iz Arizone je ovo treći najduži pobednički niz u istoriji, a do nove pobede vodio ih je Devin Buker sa 23 poena, Deandre Ejton je dodao 21 poen, uz 14 skokova, a poen manje je upisao Kameron Pejn.


srbijasport.net - Vesti - Košarka - Partizan igra i traži smjene\n11.06.2019 sportdc.net 193\nKošarkaški klub Partizan zatražio je hitne promene na svim nivoima u Košarkaškoj ligi Srbije i poručio da će, uprkos nezadovoljstvu posle prve utakmice finala protiv Crvene zvezde, nastaviti takmičenje.\n- KK Partizan NIS će ponovo staviti interese srpske košarke iznad svega, i nastaviti učešće u finalnoj seriji, sa željom da se ona okonča u najboljim mogućim uslovima, uprkos veoma nezdravoj atmosferi koju su kreirali drugi. Za srpsku košarku smo se borili i gradili njenu istoriju i daćemo sve od sebe da ozdravljenjem klupskog takmičenja ona postane još jača -navodi se u saopštenju poslije sastanka rukovodstva kluba.\nKako se navodi, Partizan zahtjeva hitne promjene na svim nivoima u KLS.\n- Aktuelno rukovodstvo je svoju nesposobnost dokazalo tokom prethodnih godina i tako nanijelo orgomnu štetu ugledu lige i košarci u zemlji koja je aktuelni olimpijski, svjetski i evropski vicešampion. Ovo takmičenje ne sme da predstavlja poligon za iživljavanje pojedinaca - ističe se u saopštenju.\nDodaje se da "KLS se više ne smije finansirati isključivo od kazni koje se propisuju, već od sponzora i prodaje TV prava".\n- Košarkaška liga Srbije ne smije biti mjesto na kojem se tehničke i isključujuće greške dosuđju po nahođenju, za komentare koji se nigdje ne kažnjavaju. Uvrede igrača, njihovih porodica, kao i šovinističke uvrede poput sinoćnjih na račun trenera Trinkijerija ne smiju prolaziti nekažnjeno ili uz blage, naknadne kazne. Na to se mora reagovati momentalno - stoji u sapštenju i dodaje se:\n- KK Partizan NIS smatra dešavanja u Superligi Srbije veoma štetnim i za samu državu koja u ogromnoj mjeri pomaže sport i bez koje sport u Srbiji ne bi bio održiv, a liga joj vraća tako što se kroz nju šalje ružna slika o košarci i generalno o sportu u Srbiji, što ni u kom slučaju država ne zaslužuje.


Tegeltija mandatar za sastav nove Vlade RS – Visegradlive.com\nHome / RS - BIH / Aktuelnosti RS - BIH / Tegeltija mandatar za sastav nove Vlade RS\n31. Oktobra 2018.\tAktuelnosti RS - BIH, Izbori 2018 180 Views\nKonstitutivna sjednica Narodne skupštine Republike Srpske biće održana 22. novembra, a dva dana ranije Milorad Dodik, još aktuelni predsjednik Republike Srpske, tu dužnost će predati novoizabranom predsjedniku Željki Cvijanović.\nCvijanovićeva će zakletvu pred Narodnom skupštinom položiti 22. novembra, a do kraja tog mjeseca, eventualno u prvoj sedmici decembra, trebalo bi da imenuje i mandatara za sastav nove Vlade RS. Prema nezvaničnim informacijama, to će najvjerovatnije biti Zoran Tegeltija, aktuelni ministar finansija RS.\nIz nekoliko izvora nam je potvrđeno da će upravo Tegeltija biti imenovan za mandatara, te da što se tiče buduće koalicije ne bi trebalo da bude većih iznenađenja, odnosno da će njenu okosnicu i dalje činiti SNSD-DNS-SP.\nO eventualnoj raspodjeli ministarstava juče niko nije želio govoriti, osim toga da stranke manje-više mogu očekivati iste resore koje imaju sada, s tim da će nekome sigurno biti “otkinuta” najmanje jedna fotelja, koja će otići US. Još ranije u DNS-u su nekoliko puta rekli da SNSD može US dati funkcije, ali iz svoje kvote dogovorene koalicionim sporazumom između SNSD-DNS-SP.\nKoalicija SNSD-DNS-SP i Ujedinjena Srpska trenutno imaju 50 poslanika, a nije isključeno da ih podrži još nekoliko s obzirom na to da se očekuje osipanje, prije svega, najveće opozicione partije – SDS-a. Ova stranke, koja je u Narodnu skupštinu RS ušla sa 16 poslanika, već je ostala bez jednog, Kostadina Vasića, koji je isključen iz SDS-a. Spekuliše se da su još najmanje četiri poslanika na izlaznim vratima, tri iz Doboja i jedan sa područja Istočnog Sarajeva.\nOdlazak ovih poslanika iz SDS-a i njihovo približavanje vladajućoj koaliciji zavisiće i od saradnje SNSD-a i SDS-a na nivou BiH, a kako je juče rekla Cvijanovićeva, uvijek je bila zagovornik tih odnosa i jedinstvenog nastupa predstavnika RS na nivou BiH.\n“Potrebno je pokazati da smo jedan tim, bez obzira na političke partije, i opšti interes mora u svemu tome da nas veže. Važno je kako se nastupa na nivou BiH i prema drugima, ne samo štiteći svoje interese. Niko u Srpskoj nije neko ko razmišlja na koji način treba da nanese štetu nekome drugom, bilo da je riječ o konstitutivnom narodu ili partijama”, kaže Cvijanovićeva.\nNext Kako zaštiti voćke


► Vuk Velebit: Pod ovom vlašću nema evropske budućnosti Srbije\nAko bismo analizirali sve najave za sprovođenje reformi privrede, sudstva, javne uprave i ostalih segmenata društva i ostvarenje tih reformi, videli bismo da su to sve bile fasadne reforme koje za cilj nisu imale stvarnu promenu društva već imaginarno davanje nade onom delu građana koji Srbiju vidi u EU\nOd pada režima Slobodana Miloševića Srbiji je data evropska perspektiva da jednog dana može da postane članica uređenih, demokratskih i civilizovanih država. Pre tačno deset godina Srbija je podnela zahtev za članstvo u Evropskoj uniji. Iako bi bilo očekivano da smo se tokom jedne decenije približili svom strateškom cilju, neodoljiv je utisak da je Srbija danas u nekim segmentima dalja od članstva nego što je bila pre deset godina.\nNajveću odgovornost za današnju ugroženu evropsku perspektivu Srbije treba da nose sve političke elite koje su na vlast dolazile narativom o članstvu Srbije u EU, a onda su kao vlast, svesno ili nesvesno, radile na udaljavanju Srbije od Evrope. Prvo, unutarpolitički, Srbija je danas ponovo dovedena u stanje pretpolitičkog društva, gde se osim razorenih institucija i ugroženih sloboda borimo za tekovinu petooktobarskih promena, za poštene i slobodne izbore. Drugo, spoljnopolitički, Srbija je dezorijentisana u svojoj proklamovanoj nameri da postane deo EU i u povlađivanju nacionalističkom proruskom delu biračkog tela koje sanja moć Rusije.\nŠta je nama danas Evropa? Kakvo je naše razumevanje mogućeg članstva Srbije u Uniji? Verujemo li u temeljne vrednosti na kojima je ona zasnovana? Šta su sve političke elite u Srbiji učinile ne samo da odvedu Srbiju put Evrope već i da dovedu Evropu u Srbiju? Koliko su političari iskreni u svojim namerama kada pričaju o evropskoj perspektivi Srbije? Kako smo kao društvo uspeli da se udaljimo od civilizacijskih i vrednosnih normi evropskih država? Da li je EU kriva što i dalje nismo njen deo ili je odgovornost pre svega na nama? Ovo su samo neka od pitanja koja sebi može da postavi bilo koji građanin Srbije koji veruje u njeno članstvo u Uniji, ali i koji veruje da bez Evrope u Srbiji nema ni Srbije u Evropi.\nAko bismo analizirali sve najave za sprovođenje reformi privrede, sudstva, javne uprave i ostalih segmenata društva i ostvarenje tih reformi, videli bismo da su to sve bile fasadne reforme koje za cilj nisu imale stvarnu promenu društva već imaginarno davanje nade onom delu građana koji Srbiju vidi u EU. Sa druge strane, utisak je da je i Evropskoj uniji odgovarao takav način takozvanog približavanja Srbije Uniji, koja nije bila dovoljna kritična prema političkim procesima koji su se dešavali u Srbiji u poslednjih nekoliko godina. Takav pristup same Evrope dovodi u pitanje i njihove iskrene namere da sutra primi region Zapadnog Balkana u EU.\nIpak, mnogo važnije pitanje ostaje šta smo mi sve učinili da se po unutrašnjem uređenju približimo onom kakvo postoji u razvijenim evropskim državama. Aktuelna vlast je reforme sprovodila tek toliko da Evropskoj uniji da privid stabilnosti i napretka, dok je suštinski radila na razgradnji institucija i jačanju antimodernizacijskih procesa. Zato najveća šteta koja će ostati iza ove vlasti jeste to što je Aleksandar Vučić, pričajući o modernizaciji, zapravo antimodernizovao srpsko društvo.\nDa namere većine političara kad je reč o EU nisu bile najiskrenije, govori i to što ni nakon dvadeset godina građani u Srbiji nedovoljno razumeju šta sve znači članstvo u Uniji. Nije to samo bolji život, koji neće doći preko noći, niti su to fondovi puni para koji će nas izvući iz siromaštva već je to pravna država. Glavna razlika između pripadanja i nepripadanja zajednici evropskih država jeste pravna država. To je tekovina i uređenje koja razdvaja civilizaciju od divljeg društva. To znači da institucije efikasno i nezavisno obavljaju svoju ulogu u društvu, da nijednom vlastodršcu ne padne na pamet da uzurpira iste te institucije, kao i da sva vaša prava i slobode budu zaštićene, a da svako ko pokuša da dirne u njih mora da odgovara.\nU prethodnom pasusu nalazi se i odgovor na pitanje zašto političke elite u Srbiji nisu dovoljno uradile na približavanju Srbije Evropskoj uniji. Zato što bi članstvom u Uniji bio doveden u pitanje njihov način vladanja, korupcija, uticaj na medije i institucije. Nije ni Evropska unija savršena, moguće je naći loše primere unutar same Unije, što političari na vlasti u Srbiji neretko rade kako bi opravdali svoje postupke, ali ona je i dalje najbolji izbor koji postoji. Šta je alternativa članstvu u EU? Ona postoji i ogleda se u uređenju kakvo je danas u Putinovoj Rusiji, a mi se kao društvo sve više krećemo ka takvom uređenju.\nMeđutim, ni sami građani Srbije ne vide alternativu evropskom projektu, što se dokazuje prema tome gde odlaze da žive i rade svi oni koji napuštaju Srbiju. Nije to većinski ni Rusija, ni Kina, niti bilo koja druga istočnjačka despotija već su to uređene zapadnoevropske države. Zašto onda kao društvo ne uspevamo da se izborimo da se takvi temelji uspostave i ovde, umesto da Srbija sutra ne bude samo ljudski već i teritorijalno integrisana u EU?\nPosledica takve neodgovorne politike aktuelne vlasti kad je reč o EU jeste dovođenje u zabludu svih građana kojima se govori o evropskoj budućnosti Srbije. Sa aktuelnim političkim stanjem i vlašću koja je najodgovornija za proces udaljavanja od EU nema evropske budućnosti Srbije. Sa druge strane, takve budućnosti neće biti ni dok opozicija ne pokaže jasne, nedvosmislene i iskrene namere da sutra vodi Srbiju ka EU.


Raste podrška desnici u Srbiji\nRADIKALI NA 7%\nNajnovija istraživanja pokazuju da na političkoj sceni Srbije sve veću podršku imaju stranke desnog centra, a najveći skok zabeležila je SRS.\nKada bi sutra bili održani izbori, prema istraživanjima Ipsos stratedžik marketinga, oni građani Srbije koji bi izašli na biračka mesta dali bi 50% podrške vladajućoj SNS, dok bi njen koalicioni partner iz Vlade Srbije SPS osvojio 8% glasova.\nIznenađujuće treće mesto zauzela bi Srpska radikalna stranka sa 7% podrške, dok bi iznad cenzusa ostali još Dveri (6,6%) i DS (6,1%).\nOvakvi podaci dovode do zaključka da su stranke sa desnim usmerenjem (SRS, Dveri) u porastu podrške.\nNajveći skok u rejtingu zabeležili su radikali, hvale se da imaju konstantan priliv novih članova, ali su svesni i da bi za eventualni prelazak cenzusa bio zaslužan i povratak lidera Vojislava Šešelja.\n“Sada ljudi jasnije priznaju da je puzanje ka EU i te kako bolno za svakoga u Srbiji. Polako, ali sigurno postaje prihvatljiv naš program, nikako EU, nikako NATO“, kaže Zoran Krasić iz SNS.\nGrađani su se zasitili istih lica koja gledaju decenijama unazad. To bi mogao da bude razlog i za skok popularnosti Dveri, bar tako oni tvrde.\n“Mi smo nova snaga, smena političkih generacija. Mi donosimo ekonomski patriotizam, strane banke idu u drugi, a domaća preduzeća u prvi plan“, rekao je Boško Obradović iz Dveri.\nStranke desnog centra jačaju poslednjih godina i u Evropi, ipak, direktorka Centra za evro-atlanske studije Jelena Milić smatra da je njihovo jačanje u Srbiji opasno.\n“U Srbiji evro-konsenzus nije jak, a ni reforme bezbednosti i pravosuđa nisu do kraja sprovedene. Mi nismo do kraja stabilno društvo koje takve trendove može da apsorbuje“, kaže Milićeva.\nAnalitičari jačanje desnice povezuju i sa strahom od novog hladnog rata, ali i od loših ekonomskih trendova.\nds, Politika, Radikali, Slobodne teme, SNS\nPrevPrethodnaSrednja škola proslavila jubilej\nSledećaOsvećenje Zavetnog krstaNext\nDanas je na sednici SO Svrljig usvojen najbitniji dokument kojim će se upravljati opštinska vlast u narednih 12 meseci, odnosno u 2022. godini. Budžet Opštine\nGG ,,Pokret za spas Svrljiga“ odgovorio SPS-u\nGrupa građana ,,Pokret za spas Svrljiga“ odgovorila je saopštenjem za javnost Socijalističkoj partiji Srbije OO Svrljig. Saopštenje prenosimo u celosti: SPS u Svrljigu je sa


Japan: Novi zemljotres, hrana i voda radioaktivne\nPregledi stepena ozračenosti ljuid i djece, prefektura Fukushima, mart 2011\nZemljotres jačine 5,9 stepeni Rihterove skale potresao je u subotu japansku prefekturu Ibaraki, južno od nuklearke Fukušima 1, saopštio je američki Geološki istraživački institut /USGS/, ali nije izdato upozorenje za cunami.\nUSGS je saopštio da je epicentar zemljotresa bio 98 kilometara južno od Fukušime i 142 kilometra od Tokija, kao i na dubini od 24,7 kilometara.\nJapanska medijska mreža NHK javila je da su se zgrade potresle u Tokiju usljed zemljotresa, ali za sada nema informacija o materijalnoj šteti.\nIsti izvor navodi da su usljed zemljotresa letovi na aerodromu Narita u Tokiju nakratko suspendovani zbog bezbjednosti.\nPrema posljednjim podacima japanske policije, u zemljotresu jačine 8,9 stepeni Rihterove skale i cunamiju, koji su prije osam dana zahvatili Japan, broj poginulih i nestalih prelazi 18 500.\nFotogalerija: Nuklearna havarija u Japanu, mart 2011\nNivo radijacije u mlijeku i špinatu iz oblasti blizu japanske nuklearne elektrane Fukushima Daiichi, oštećene u zemljotresu, iznad je propisanih standarda, a mala količina radioaktivnog joda pronađena je i u pitkoj vodi u Tokiju i prefekturama oko nuklearke, saopštila je u subotu japanska vlada.\nGlavni sekretar kabineta Yukio Edano istakao je da nivo radijacije koji je otkriven u mlijeku i špinatu ne predstavlja, za sada, rizik po ljudsko zdravlje i pozvao potrošače da ostanu smireni.\nVlada je poslije incidenata u nuklearnom kompleksu naredila evakuaciju stanovnika iz oblasti u krugu od 20 kilometara oko centrale, a ljudima koji žive do 30 kilometara od nuklearke savjetovala je da ostanu u kućama.\nNivo joda nađen u mlijeku je tri do pet puta veći od normalnog, a u špinatu tri do sedam i po puta, saopćilo je ministarstvo. Prema saopćenju vlasti u Fukushimi, neobrađeno mlijeko nije dospjelo do tržišta, jer fabrika koja je trebalo da ga preradi zbog zemljotresa nije radila.\nLokalne vlasti pozvale su mljekare u Kawamati da ne koriste i ne šalju svoje neobrađeno mlijeko, kao i ostale farmere u zoni oko nuklearke da ne konzumiraju, niti šalju svoje proizvode.\nVlasti u prefekturi Ibaraki saopćile su da je vjerovatnoća da je špinat dospio do tržišta veoma mala.\nIstovremeno, Međunarodna agencija za atomsku energiju (IAEA) u Beču saopštila je u subotu da je radijacija u postrojenju nuklearke Fukushima Daiichi u Japanu, koja je poslije razornog zemljotresa pretrpjela havariju, stabilizovala na "značajno višem nivou od normalnog", ali da je i dalje moguć oporavak uz mjere na licu mjesta.\nIAEA je prenijela da je nivo radioaktivnosti oko postrojenja, od prošlosedmičnog zemljotresa, utrostručen, ali da se od 16. marta stabilizovao.\n"Nivoi radiaktivnosti u blizini Fukushime i šire su povećani od kada je oštećen reaktor. Ali nivo u Tokiju i drugim regijama van zone od 30 kilometara ostaju daleko ispod nivoa koji zahtijeva mjere zaštite. Drugim riječima, oni nisu opasni po zdravlje ljudi", poručuje IAEA.\nJapanski u subotu pokušavaju uz pomoć vojske i vatrogasnih službi postaviti sistem za stalno hlađenje reaktora oštećene centrale u Fukušimi vodom, kako bi se sprečilo pregrijavanje i eventualna eksplozija nuklearnog jezgra.\n"Umjesto da hladimo (reaktore) vodom po nekoliko minuta, postavićemo sistem koji će omogućiti stalni protok vode", rekao je ministar odbrane Japana Tošimi Kitazava novinarima.\nVatrogasci uključeni u akciju hlađenja reaktora, 18. mart 2011\nJapanski inžinjeri uspješno su priključili napojni kabal na oštećenu nuklearnu elektranu Fukushima u sklopu napora da spriječe širenje radijacije, ali još nije poznao da li će to biti dovoljno za ponovno pokretanje vodenih pumpi neophodnih za hlađenje pregrijanih gorivnih šipki.\nKompanija, koja rukovodi elektranom, "TEPCO" saopštila je u subotu da je spojen spoljni izvor električne energije sa elektranom i da struja može da dođe do oštećene elektrane.\n"TEPCO" je, takođe, saopštio da je uključena pumpa na petom reaktoru, koji je pretrpio najmanju štetu u zemljotresu i cunamiju.\nPrema pojedinim izvještajima, temperatura u bazenima reaktora bila je 67,6 stepeni Celzijusa, dok u normalnim okolnostima treba da bude održavana ispod 25 stepeni Celzijusa.\nPeti reaktor u elektrani jedan je od tri koji je isključen i na kojem se vrše popravke nakon oštećenja elektrane 11. marta u zemljotresu.\nRadioaktivnost stigla do SAD\nNa Zapadnoj obali SAD-a otkrivena je minimalna količina radioaktivnih čestica, za koju se vjeruje da dolazi iz oštećene japanske nuklearne centrale Fukushima, rekla su u petak dva diplomatska izvora za Reuters.\nRazina radijacije je preniska da bi naškodila ljudima, rekli su oni. Jedan diplomat, citirajući informaciju mreže međunarodnih posmatračkih stanica, opisao je materijal kao "tako sitan da se sastoji samo od nekoliko čestica".\nPosljednji pokušaji Japana da izbjegne katastrofu\nOrganizacija za sveobuhvatnu zabranu nuklearnih proba (CTBTO), nezavisno tijelo za praćenje mogućeg kršenja zabrane, sa sjedištem u Beču, ima više od 60 posmatračkih stanica diljem svijeta, uključujući jednu u Sacramentu u Kaliforniji. One mogu zabilježiti vrlo malu količinu radioaktivnih čestica, kao što su izotopi joda.\n"Nivo doza u Tokiju i ostalim gradovima i dalje je daleko od nivoa koji zahteva akciju. Drugim riječima, nema opasnosti po zdravlje ljudi", rekao je na redovnoj konferenciji za novinare Graham Andrew, tehnički savetnik šefa IAEA.\nJapanska agencija za nuklearnu bezbednost podigla je u petak sa četvrtog na peti stepen opasnost od incidenta u nuklearnoj centrali Fukušima, rekao je jedan zvaničnik te agencije.


Vekarić: Oslobađanje Orića neće doprineti pomirenju\nOdluka Apelacionog veća Haškog Tribunala da oslobodi Nasera Orića "neće doprineti pomirenju u regionu, već samo može da podupre one snage koje insistiraju na terminu selektivna pravda", izjavio je danas portparol Tužilaštva Srbije za ratne zločine Bruno Vekarić.\nOn je rekao da ne želi da ulazi u ćinjenično stanje koje je utvrđivao sud u procesu protiv ratnog zapovednika bošnjačkih snaga u Srebrenici Orića, ali da je "nesumnjivo utvrđeno da su nad Srbima u tom gradu počinjeni strahoviti zločini za koje neko mora da odgovara", istako je Vekarić, dodajući da se postavlja i pitanje svedočenja, posebno dva ključna svedoka koji su promenili iskaze u vezi sa Orićevom ulogom.\nGotovo sve političke stranke u Srbiji osudile su oslobađanje Orića. Tako je odlazeći premijer Vojislav Koštunica ocenio je da je Haški tribunal oslobadajucom presudom u cetvrtak "postao saucesnik u ratnim zlocinima" koje je pčinio Naser Orić.\nHaški tribunal danas je pravosnažno oslobodio ratnog zapovednika\nbošnjačkih snaga u Srebrenici Nasera Orića krivice za zločine nad\nSrbima u tom gradu 1992-93. Time je preinačena prvostepena presuda izrečena u leto 2006, kojom je Orić bio proglašen krivim što nije sprečio zločine nad Srbima i osuđen na dve godine zatvora.


Početak/Ekonomija/Četiri javna preduzeća u prošloj godini poslovala negativno\nVioleta Milićević 8. oktobra 2020.\nSednica Gradskog veća; Foto: V.M.\nVećnici grada Niša usvojili su na današnoj sednici Predloge rešenja o usvajanju Izveštaja o radu javnih preduzeća i ustanova. Izveštaji su prosleđeni Skupštini na razmatranje. Negativno poslovanje na kraju 2019. godine zabeležila su tri javno komunalna preduzeća.\nOno što je Gradsko veće danas utvrdilo su raspodele dobiti preduzeća, rekla je novinarima pomoćnica gradonačelnice Vladislava Ivković.\n„Negativno su poslovala JKP Gorica, koje se duži vremenski period suočava sa problemima prinudne naplate i izvršenja, međutim već u prva dva kvartala ove godine vidimo da je ovo preduzeće poslovalo i pozitivno. Takođe je i JKP Tržnica imalo negativan finansijski rezultat, ali je on posledica dobrovoljnog odlaska zaposlenih, uglavnom u penziju, pa su troškovi i rashodi na osnovu otpremnina predstavljali osnovu za iskazivanje gubitka. I Gradska Toplana je poslovala negativno u prošloj godini. Oni su imali obavezu da izvrše revalorizaciju robnih rezervi, što je u strukturi rashoda dovelo do negativnih finansijskih rezultatata. Niš stan ima neznatan gubitak koji je u suštini samo posledica knjigovodstvenog evidentiranja“, istakla je Ivković.\nSva ostala preduzeća poslovala su pozitivno i dobit uplatila na propisani način osnivaču.\n„Svako peduzeće deo dobiti uplaćuje osnivaču, a deo ide u robne rezerve. U skladu sa procedurom obaveza preduzeće je da izveštaje o radu dostavi Agenciji za privredne registre do 30. juna. Ove godine je taj rok pomeren 90 dana od ukidanja vanrednog stanja zbog covida“, kazala je Ivković.\nIzveštaji o radu javnih preduzeća obezbeđuju javnost u radu i svake godine predstavljaju polaznu osnovu za planove i predloge za narednu godinu.\nGradsko veće izveštaji o radu javna preduzeća\nBRANISLAV JOVANOVIĆ: Novi nameti u zlo vreme!


Učenje kroz rad – Sastanak projektnih partnera u Brnu | Privredna Komora Kantona Sarajevo\nUčenje kroz rad – Sastanak projektnih partnera u Brnu\n/ 11.-12.06.2018. godine/\nTrgovinska i industrijska komora Brna, Republika Češka je u periodu 11 – 12. juna 2018. godine organizirala konferenciju u okviru projekta Dunavskog transnacionalnog programa koji nosi naziv „Učenje kroz rad /Learning by Doing“, u kojoj su učestvovali projektni partneri iz 14 zemalja. Iz Bosne i Hercegovine sastanku su prisustvovali predstavnici Privredne komore Kantona Sarajevo i Ministarstva za obrazovanje, nauku i mlade Kantona Sarajevo.\nTokom dvodnevnog rada održan je sastanak Upravnog odbora, bilateralni sastanak partnera i lidera projekta, okrugli stol o Studiji izvodljivosti i observatoriju VET sistema. Radilo se i na pripremi nacionalnih strategija, preporuka za politiku modernizacije sistema srednjeg stručnog obrazovanja.\nNa kraju susreta definisani su sljedeći koraci, zadaci i rokovi za četvrto razdoblje po radnim paketima i 3. izvještaj o napretku partnera u realizaciji projekta.


Vatrogasci i Civilna zaštita čistili korito Vrbasa u Trapistima | Banjaluka.net\nU okviru nastojanja da se u što većoj mjeri očiste svi vodotokovi pred kišnu sezonu, danas su pripadnici Vatrogasne brigade i Civilne zaštite Banja Luka čistili dio korita Vrbasa u naselju Trapisti, gdje je uklonjena veća količina drveća i smeća.\n-Ovo je bila i incijativa Udruženja građana „Lendrin mlin“ da uredimo ovaj dio obale Vrbasa, omiljenog okupljališta za mještane Lazareva, Trapista i okolnih naselja gdje je nekoliko drveća i većih grana stvaralo prirodnu branu na kojoj se nakupljalo smeće, a ujedno je postojala mogućnost da dođe do erozije obale – istakao je šef Odsjeka za poslove civilne zaštite i profesionalne teritorijalne vatrogasne brigade Mladen Ćućun.\nNa Lendrinom mlinu godinama je održavana i poznata manifestacija „Kotlićijada“, koja se organizovala u okviru manifestacije „Ljeto na Vrbasu“.\nZahvaljujući na pomoći pripadnicima Civine zaštite, u Udruženju „Lendrin mlin“ ističu da su veoma zainteresovani da se ponovo organizuje ova manifestacija, te da je veoma važno da se održava korito Vrbasa.\n-U saradnji sa Gradskom upravom želimo da uredimo korito i obale Vrbasa i da ponovo pokrenemo manifestaciju koja je za kratko vrijeme postala prepoznatljiva u cijelom gradu, ali je poslije smrti prvog predsjednika Udruženja Slavka Čikića ugašena – kaže jedan od pokretača ove incijative i član Udruženja Filip Kosanović.\nOznake: Civilna zaštita, vatrogasci, Vrbas


smart-me Srbija | Primena\nSpremno za bilo koju lokaciju sada i odmah\nbez obzira da li se radi o proizvodnji ili potrošnji energije\nPrimenjivo gde god poželite\nNa vama je samo da obezbedite internet i Wi-Fi mrežu\nSa smart-me ste uvek sigurni da li su vaši računi koje dobijate od Elektrodistribucije tačni. Pratite i upravljajte potrošnjom vaših uređaja i celog stana, u svakom trenutku, brzo i lako, sve u cilju racionalnog trošenja električne energije.\nPovećajte energetsku efikasnost vaše zgrade preko pametne kontrole utrošene energije i temperature po prostorijama sa ručnim i daljinskim upravljanjem potrošačima, kako biste smanjili vaše račune i učinili prostor komfornijim.\nPratite potrošnju električne energije vaših gostiju i po potrebi im izdajte račun za utrošenu električnu energiju. Pomoću smart-me sistema ćete uvek dobiti alarm ukoliko neko od vaših gostiju troši više nego što želite.\nOpštine sa javnim objektima\nOpštine upravljaju sa velikim brojem javnih objekata i odobravaju finansijska sredstva, između ostalog, za utrošak električne energije. Ugradnjom smart-me kontrolnih uređaja (posle regularnih brojila) vrši se upoređenje dobijenih računa od Elektrodistribucije kao i praćenje potrošnje u svakom momentu, od strane finansijske službe opštine koja odobrava troškove, koje treba da nadoknadi iz budžeta ili zahvatanjem od stanovništva.\nsmart-me sistem omogućava veoma efikasnu kontrolu i upravljanje sistemima javnog osvetljenja sa trenutnim detektovanjem kvara bilo koje svetiljke.\nStambene zgrade sa zajedničkom potrošnjom\nUgradnjom smart-me brojila na zajedničkoj potrošnji (liftovi, hidroforske stanice, pumpe grejanja, zajedničko svetlo, reklame itd.) uspostavite racionalnu potrošnju koju će stanari da kontrolišu na svojim računarima ili mobilnim telefonima, svakog momenta.\nLokali koji se iznajmljuju\nPrimenom smart-me brojila sa prekidačem za isključenje, korisniku lokala može da se daljinski isključi napajanje ukoliko ne plati račun ili da se upozori slanjem alarma ili povremenim isključenjem napajanja.\nKomunalna preduzeća sa više nezavisnih jedinica\nKomunalna preduzeća imaju više nezavisnih jedinica (vodovod, kanalizacija, grejanje, putevi, pijace, groblja, ...) i na svakoj jedinici se ugrađuje smart-me kontrolno merenje koje dnevno, nedeljno i mesečno dostavlja finansijskoj službi izveštaj o potrošnji. Na ovaj način se značajno smanjuju troškovi električne energije i uvećava prihod za isti način poslovanja.\nSmanjite vršne snage i vaš račun energije nadgledanjem rada pojedinih mašina ili celog industrijskog kompleksa. Takođe upravljajte uređajima daljinski i programski na osnovu sistemskih i izmerenih vrednosti.\nBez obzira da li se radi o kućnim sistemima ili sistemima većih snaga, smart-me vam omogućava ekstremnu kontrolu i upravljanje vašom proizvodnjom kao i naplatu proizvedene energije (električna energija, toplota, voda i gas) na veoma jednostavan način.\nModeran pristup energiji baziran na oblaku\nsmart-me je najlakše i najjeftinije rešenje za praćanje i upravljanje energijom\nNapred na naše usluge


Rusija i Iran im satiru vojsku a oni obaraju stare sirijske avione i glume silu | WebTribune\nHome U FOKUSU Rusija i Iran im satiru vojsku a oni obaraju stare sirijske avione i glume silu\nPosted date: март 03, 2020 In: U FOKUSU\nRusija i Iran im satiru vojsku a oni obaraju stare sirijske avione\n“U okviru uspešne operacije ‘prolećni štit’ (u Idlibu) oboren je vojni avion sirijskog režima L-39”, saopštila je turska vojska, prenosi Sputnjik.\nDržavna televizija Sirije je potvrdila ovu informaciju. Međutim, sve oči sada su uprte u Moskvu, jer je režim sirijskog predsednika Bašara el Asada u koaliciji sa Rusijom.\nUpravo zbog situacije u Idlibu, turski i ruski lider našli su se “na tankom ledu”, jer taj sukob preti da eskalira svakog momenta. Upravo zbog toga, predsednik Tusrke putuje u Moskvu ove sedmice, kako bi s Vladimirom Putinom pokušao da “smiri situaciju”.\nU nedelju je Ankara pokrenula novu vojnu operaciju na severozapadu Sirije “Prolećni štit”. Ona je odgovor na vazdušni napad na tursku vojsku koja je 27. februara odnela 36 života vojnika u zoni deeskalacije.\nU međuvremenu, u najnovijim napadima sirijske artiljerije, jedan turski vojnik je poginuo, a jedan je ranjen, saopštilo je danas tursko ministarstvo odbrane.\nTurska je obelodanila da je sa jučerašnjom pogibijom jednog vojnika ukupan broj poginulih u proteklih meseca dana porastao na 55, uključujući i 33 poginula prošlog četvrtka samo u jednom vazdušnom napadu.\nOfanziva koju je pre mesec pokrenula sirijska vojska u Idlibu, izazvala je jednu od najvećih humanitarnih katastrofa, jer je skoro milion civila izbeglo iz zone sukoba i krenulo ka čvrsto utvrđenoj i dobro čuvanoj granci sa Turskom.\nTurska je uputila hiljade svojih vojnika kao podršku pobunjeničkim snagama u Idlibu, ali time nije zaustavljeno napredovanje sirijskih snaga.\nTurski predsednik Redžep Tajip Erdogan izrazio je nadu da će tokom susreta sa ruskim predsednikom Vladimirom Putinom, ove nedelje u Moskvi, uspeti da izdejstvuje prekid vatre u Idlibu.\nTurska je, u znak protesta zbog eskalacije sukoba u Siriji, otvorila svoje zapadne granice za hiljade izbeglih koji žele da se domognu EU. Od tada, hiljade ljudi pokušavaju morem ili kopnom da pređu granicu s Grčkom, ali grčke vlasti ne dozvoljavaju prelazak svoje dobro čuvane granične linije.\nPriča o dijalogu bila je Milova prevara kako bi u tišini sproveo zakon o otimanju srpskih crkava – POČELA DA STIŽE DOKUMENTACIJA\nOsmansko carstvo na ruskim granicama a Moskva gleda: U 21. veku Azerbejdžan osvaja teritorije i ubija Jermene i SVI ĆUTE –


Sutra prezentacija slobodnih poslova u Ugrinovcima\nTanjug 11. septembra 2018. 14:49\nBEOGRAD – Služba Nacionalne službe za zapošljavanje u Zemunu i ta beogradska opština organizuju sutra u Ugrinovcima za građane prezentaciju aktuelne ponude slobodnih poslova.\nKako je saopštila NZS, prezentacija, koja se organizuje u okviru akcije „Zaposlimo Zemun“, održaće će biti u Beogradskoj ulici, ispred broja 1 u Ugrinovcima, od 11:00 do 13:00 sati.\nSavetnici za zapošljavanje NSZ će u direktnom kontaktu ponuditi građanima Ugrinovaca mogućnost zapošljavanja na slobodnim radnim mestima od kojih su trenutno najaktuelnije pozicije za: mašinske i elektro inženjere, inženjere za računarske mreže, filologe, socijalne radnike, vaspitače, medicinske tehničare, vozače, vulkanizere, pomoćne radnike u autoservisu, recepcionare, prevodioce za nemački i francuski jezik, pomoćne radnike…\nSa ciljem da se poveća zapošljavanje, ali i poverenje građana u institucije, u okviru akcije „Zaposlimo Zemun“ svakog meseca tokom leta na otvornom prostoru se održavaju prezentacije, kako slobodnih poslova i programa i mera Aktivne politike zapošljavanja, tako i svih drugih usluga NSZ i Opštine Zemun.\nTeme prethodne četiri prezentacije odnosile su se na predstavljanje javnih poziva NSZ (ispred GO Zemun), na predstavljanje aktuelne ponude sezonskih poslova (u Zemun polju) i predstavljanje slobodnih poslova (u centru Zemuna i na Zemunskom keju). Na ovim događajima je više od 100 Zemunaca pokazalo interesovanje za neku od ponuda NSZ, a 10 nezaposlenih lica je i radno angažovano na sezonskim poslovima.\nU realizaciji ovih događaja GO Zemun je aktivno učestvovala kroz prezentaciju svojih programa i olakšica za građane. I u narednom periodu, a najmanje jednom mesečno, Opština i NSZ će ovakve i slične događaje nastaviti da organizuju, a u najavi su prezentacije u Batajnici i naselju Altina.


Umrežavanje udruženja građana\nCentar za promociju civilnog društva iz Sarajeva odobrio je kotorvaroškom Ekološkom pokretu "Eko-opstanak" finansiranje projekta pod nazivom "Jača udruženja za bolji Kotor Varoš". Predsjednik Upravnog odbora "Eko-opstanka" Mišo Petrović rekao je da će u sklopu projekta biti potpisan sporazum sa lokalnom zajednicom koji će doprinijeti udruživanju nevladinih organizacija u mrežu udruženja građana.\nPetrović smatra da će to omogućiti stvaranje uslova za kandidovanje novih kvalitetnih projekata.\n"S obzirom da u opštini Kotor Varoš ima više od 20 registrovanih udruženja građana, realizacijom projekta biće uređena oblast organizacija civilnog društva i opštine. Izrada sporazuma je u završnoj fazi i uskoro se očekuje njegovo usvajanje i potpisivanje", kaže Petrović.\nPartnerske organizacije "Eko-opstanka" u projektu "Jača udruženja za bolji Kotor Varoš" su Planinarsko društvo "Mehanizam" i Udruženje građana "Zmajevac".\nUčesnici redovne godišnje skupštine kotorvarošog Ekološkog pokreta zahvalili su lokalnoj zajednici za dosadašnju finansijsku i moralnu podršku ekolozima koji organizovanjem akcija uređenja okoline, eko-radionica u školama i realizacijom ostalih projekata nastoje da u što većoj mjeri razviju svijest građana o značaju uređenja okoline.


06.10.2021 u 12:21\nSpasonosno vakcinisanje dece\nMEDICINA Još smo daleko od kraja pandemije, ali to ne znači da je prerano početi s procenom njenih dugoročnih posledica i razmatranjem mera koje bi sprečile dalje štete. Pre svega imajući u vidu sve veći broj zaražene dece školskog uzrasta, koja ne samo da obolevaju od kovida 19, raznog stepena intenziteta, već infekciju prenose i na druge, naročito na stare, čime se formira začarani krug. Mesecima se zna da je delta varijanta virusa korona 2 predominantna na našem terenu, kao i u većini zemalja Evrope i da je daleko zaraznija od potisnute alfa varijante, što kao direktnu posledicu ima sve veći broj zaražene dece u bolnicama. To sve događa se iako statistički pokazatelji govore da su mladi, a pogotovo deca, daleko otporniji od starijih na infekciju virusom korona 2 i da retko o obolevaju od\n06.10.2021 u 09:30\nEpidemiološka situacija je veoma teška, ali nema mesta za paniku\nDržavni sekretar u Ministarstvu zdravlja Mirsad Đerlek rekao je danas da je procena da u ovom trenutku ne treba posezati za novim restriktivnim merama, ali ništa nije „cementirano” i da će epidemiološka situacija biti praćena na dnevnom nivou. „Epidemiološka situacija je veoma teška, nema mesta panici, ali jeste za veliki oprez i ozbiljnost”, rekao je Đerlek za TV Pink, i dodao da je „jedini spas” u vakcinaciji. On je rekao da se sada „održava” nivo od oko 7.000 do 7.500 novozaraženih dnevno, što su visoki brojevi i neće tako lako pasti već će njihov period trajanja zavisiti od vakcinacije stanovništva. Govoreći o poslednjoj odluci Kriznog štaba za borbu protiv korone, on je rekao da se na „isti problem gleda iz dva ugla”. „Jedan je čisto iz lekarskog i mi smo tu dali, govorim u\n05.10.2021 u 10:12\nPripadnici Švajcarske garde napustili službu jer ne žele da se vakcinišu\nTri člana Švajcarske garde, elitnog korpusa koji štiti papu, odlučila su da podnesu ostavku umesto da se vakcinišu protiv kovida-19, izvestio je švajcarski list „Tribun” u Ženevi. Nakon što je Vatikan primenio nove mere za kovid-19, trojica pripadnika straže napustila su službu na „dobrovoljnoj osnovi”, rekao je portparol korpusa, a prenosi taj list. Još tri druga regruta, koja su do sada bila nevakcinisana, odlučila su da se vakcinišu, ali su privremeno suspendovani dok nisu potpuno vakcinisani, rekao je portparol Švajcarske garde. Zdravstvena potvrda koja dokazuje imunitet na kovid-19 potrebna je za ulazak u Vatikan od 1. oktobra, prenosi Beta. Takozvana zelena propusnica, prvobitno zamišljena da olakša putovanja među državama Evropske unije, pokazuje da je neko vakcinisan,


eKapija | Javni prevoz u Zaječaru dobiće sistem za smanjenje saobraćajnih nezgoda - Pametni čipovi detektuju kritične situacije i šalju upozorenja\nJavni prevoz u Zaječaru dobiće sistem za smanjenje saobraćajnih nezgoda - Pametni čipovi detektuju kritične situacije i šalju upozorenja\nGrad Zaječar otpočeo je realizaciju projekta "Sistem obaveštavanja u realnom vremenu za smanjivanje saobraćajnih nezgoda u gradu Zaječaru" vredan oko 25 miliona dinara. Projekat se sprovodi u okviru programa "Pametni gradovi", Ministarstva bez portfelja zaduženo za inovacije i tehnološki razvoj.\nProjekat se odnosi na sistem za izbegavanje sudara kao i za smanjenje povreda i smrtnih slučajeva u saobraćaju, a njime je predviđeno da se sistem ugradi na 45 putničkih službenih vozila lokalne samouprave, javnih komunalnih preduzeća i drugih javnih činioca, kao i na 15 autobusa gradskog prevoza.\n- Investitor može kasnije nadograditi sistem i povećati broj vozila na kojima će se predvideti postavljanje sistema - kažu iz Gradske uprave za eKapiju.\nSistem se sastoji od dva dela: Jedinice za prednji vetrobran, koja sadrži kameru, EieKu čip i zvučnik za audio upozorenja i displeja za vizuelna upozorenja, koji se montira na komandnu tablu ili u vetrobran.\n- Kamera skenira rutu vožnje i određenim algoritmima otkriva prisustvo drugih vozila na putu, oznake na putu, saobraćajne znakove, ograničenje brzine i ugrožene učesnike u saobraćaju kao što su pešaci i biciklisti. Kada sistem detektuje situaciju, koja predstavlja opasnost od predstojećih sudara, upozorava se vozača vizuelnim i zvučnim upozorenjem. To omogućava vozaču kritičnu sekundu da koči ili usporava da bi se izbegao sudar - navodi se u prezentaciji projekta.\nCilj je, kako se navodi, da se ovim sistemima nivo bezbednosti na putevima podigne na najviši nivo a saobraćajne nezgode svedu na minimum.\n- Takođe, veoma bitna karakteristika sistema je ta da kamera u sebi ima data karticu za prenos podataka do servera. Na serveru se čuvaju podaci i obavlja analiza na kojim deonicama puta se najčešće javljaju upozorenja. Može se reći da sistem "pamti" i "uči" iz određenih situacija, te sledeći put kada se vozilo nađe na kritičnoj deonici puta javlja se upozorenje i vozač se blagovremeno obaveštava da posebno obrati pažnju prilikom vožnje tom deonicom - navodi se u prezentaciji projekta Gradske uprave.\nMinistarstvo bеz portfеlja zadužеno za inovacijе i tеhnološki razvoj podržalo je osam jedinica lokalnih samouprava koji su dobili sredstva za realizaciju projekata u okviru programa za razvoj "pametnih gradova" u ukupnom iznosu od 206 miliona dinara.\nSistem obaveštavanja u realnom vremenu za smanjivanje saobraćajnih nezgoda u gradu Zaječaru


Jedna od atrakcija Nacionalnog parka "Kanjon Brajs" u Juti su hiljade crvenih stubova neobično oblika, od kamenja starog milionima godina (Foto: VOA/Micah Meyer)\nPredsednik SAD Džo Bajden vratiće ranije granice tri američka prirodna rezervata, koja se smatraju nacionalnim spomenicima, a čiju je površinu je smanjio bivši predsednik Donald Tramp kako bi omogućio komercijalne aktivnosti, saopštila je Bela kuća.\nOvom odlukom biće zaštićeno više od 1,3 miliona hektara zemlje u južnom delu Jute - prirodni fenomeni poznati kao "Medveđe uši" i "Velike stepenice", kao i skoro 8.000 kvadratnih kilometara u Severoistočnim kanjonima i nacionalni park u zaštićenom delu mora na Atlantskom okeanu, nadomak obale Nove Engleske.\nEkološke organizacije i plemena američkih starosedelaca pozdravili su vest, nazivajući je pobedom očuvanja prirode u odnosu na ekonomski razvoj. Ali odluka je zadarala udarac organizacijama koje se zalažu za ribarenje na istočnoj obali SAD, kao i republikanskom guverneru Jute, koji je izrazio svoje neslaganje.\nTramp je pokušao da dozvoli uzgoj stoke, bušenje nafte i gasa, rudarstvo i komercijalno ribarenje u područjima koja su njegova dvojica demokratskih prethodnika - predsednici Barak Obama i Bil Klinton označili kao nacionalne spomenike.\nSmanjenje njihove površine je bilo deo širih inicijativa republikanskog predsednika Trampa da olabavi regulacije za industriju, za šta su kritičari govorili da se obavlja na štetu životne sredine i biljnog i životinjskog sveta.\nBajden, koji je demokrata, najavio je, kada je stupio na dužnost, da će razmotriti Trampovu odluku da smanji granice tih spomenika. Sekretarka za prirodne resurse Deb Haland, prva Indijanka na čelu jednog vladinog sekretarijata, ove godine je preporučila da se vrate stare granice.\nPrema federalnom zakonu, predsednici imaju ovlašćenje da uniltaralno proglase ili promene nacionalne spomenike, zbog čega je njihova zaštita neizvesna.\nTramp je smanjio veličinu dva parka u Juti za više od 800.000 hektara, na zahtev republikanskih lidera države. Guverner Jute Spenser Koks izjavio je da je razočaran Bajdenovom odlukom da proširi granice.


Beograd: Tužilaštvo traži pritvor za bivšeg ministra i još 7 uhapšenih u antikoruptivnoj akciji – mojKontakt portal – Radio Televizija Kontakt\nTužilaštvo za organizovani kriminal pokrenulo je danas istragu protiv bivšeg ministra poljoprivrede Slobodana Milosavljevića i još sedmoro osumnjičenih za malverzacije sa poljoprivrednim zemljištem u Novom Sadu i predložilo sudu da im odredi pritvor, rečeno je Tanjugu u tom Tužilaštvu.\nNakon saslušanja osumnjičenih, Tužilaštvo je donijelo naredbu o sprovođenju istrage, kojom Milosavljevića, Dušana Protića, Zorana Šćepanovića, Zorana Radomana, Jovana Keravicu, Mirjanu Spasić, Iliju Radosavljevića i Musulina Gorkog tereti za krivična dela zloupotrebe službenog položaja i zloupotrebe položaja odgovornog lica.\nTužilaštvo je predložilo pritvor za Milosavljevića, Protića, Šćepanovića, Radomana, Keravicu, Spasić i Radosavljevića, a odluku o prijedlogu za pritvor donijeće sudija za prethodni postupak.\nOni su juče uhapšeni u velikoj anti-koruptivnoj akciji policije, među još 80 osumnjičenih za druga krivična dijela.\nSumnja se da su od decembra 2004. do kraja juna 2008. godine izvršili nezakonitu zamenu poljoprivrednog zemljišta u svojini privrednog društva “Maxim&Co”, čiji je vlasnik osumnjičeni Zoran Šćepanović i državnog zemljišta u građevinskom reonu Grada Novog Sada čiji je korisnik bila opšta zemljoradnička zadruga Novi Sad.\nTom prilikom preduzeću “Maxim&Co” su pribavili protivpravnu imovinsku korist u iznosu od više od milijardu dinara, s obzirom da je vrednost zemljišta u državnoj svojini bila višestruko veća od vrednosti poljoprivrednog zemljišta koji je država dobila u razmeni, navodi se u saopštenju.


Ekološki bunt na pet lokacija u Beogradu: Skoro 500 ljudi zavrnulo rukave i spakovalo đubre u nekoliko stotina džakova (FOTO) - 24sedam\nEkološki bunt na pet lokacija u Beogradu: Skoro 500 ljudi zavrnulo rukave i spakovalo đubre u nekoliko stotina džakova (FOTO)\nNakon što očiste neku lokaciju i spakuju smeće u džakove, na teren izlaze ekipe JKP "Gradska čistoća". U "Eko straži" za 24sedam kažu da svaki "domaćin" treba da pozove ovo komunalno preduzeće ili unapred ili po završetku akcije i da im kaže gde se nalazi đubre\n2. april 2021, 19:30\nBe funky collage/ Promo/ Eko straža\nViše od 1.000 džakova smeća sakupljeno je u velikoj akciji čišćenja, pod radnim sloganom “Zavrni rukave”, u organizaciji grupe građana “Eko straža”, koja je tokom prethodnog vikenda sprovedana na više lokacija širom Beograda, ali i Srbije.\nTako je oko 500 vrednih ljudi zavrnulo svoje rukave i u glavnom gradu, na više lokacija (Sajam, Cerak, Zemun, Rakovica i Karaburma), očistilo velike količine smeća koje se vremenom gomilalo u tim delovima Beograda. Pored prestonice, akcija je sprovedena i u Bosuti (Aranđelovac), u Jadru (Loznica), na nekoliko mesta u Vojvodini (Sremska kamenica, Begeč, Ruski Krstur, Sremska Mitrovica, Aradac), u Moravici (Soko Banja), kao i u Smederevu.\nIz organizacije “Eko straža” za 24sedam kažu da su ovom akcijom, kojom su očišćena neka od korita manjih reka i pritoka, želeli da skrenu pažnju institucijama na problem.\n– Cilj je da se omasovi, da se pređe sa reči u dela, jer je ekološki bunt do sada uglavnom bio po društvenim mrežama, a mi građani bar za ovo imamo resurse – kažu naši sagovornici i dodaju da su kontaktirali i druge organizacije, kao što su “Trash Heroes”, “Nije blam”, “Očisti kraj” i druge, koje su izvršile izviđanje i našle odgovarajuću lokaciju.\nPromo/ Eko straža\nNa pitanje da li su očekivali da se veliki broj ljudi odazove na akciju, naši sagovornici, kažu da jesu, jer im je to bio i cilj.\n– Vidi se da je narod spreman da uzme stvari u svoje ruke. Nije uvek bunt destruktivan, u smislu da je potrebno nesto rušiti ili blokirati, može da bude i kreativan, da se ljudi udruže i organizovano poprave stvari onoliko koliko je do njih. Želja nam je da bude stotine lokacija u jednom trenutku, pokušaćemo da napravimo jedan “Zavrni rukave” na svake dve, tri nedelje – ističu oni.\nNakon što očiste neku lokaciju i spakuju smeće u džakove, na teren izlaze ekipe JKP “Gradska čistoća”.\nIpak, kako kažu, nije u pitanju direktna saradnja sa ovim preduzećem, ali svaki “domaćin” akcije treba da ih pozove ili unapred ili po završetku akcije i da im kaže gde se nalazi smeće.\nIz “Eko straže”, ističu da “Čistoća” dobro radi svoj posao i odaziva se na njihove, pozive, ali da problem leži u nečem drugom – u kapacitetima, u sistemu upravljanja otpadom, ali i neodgovornim pojedincima.\nS obzirom na to da je ceo proces organizovanja, čišćenja volonterski, a to, kako dodaju, “jede i vreme i energiju”, u planu je da se naredne akcije organizuju na svake tri ili četiri nedelje.\nPodsećaju da je ovo drugi put da je ovakav događaj organizovan – prvi put je bila akcija čišćenja reke Peštan, koja je pre godinu dana bila ofarbana hemikalijama u teget boju.\nOtpad sve bliži centru Beograda: Divlja mini-deponija nikla na Autokomandi (FOTO)\n– Najružnije je bilo što su drveća oko korita bila prekrivena smećem i ostacima najlon kesa koja su visila sa drveća poput neke jelke iz horora. Prvi događaj je imao jako dobre reakcije, koje su dovele do drugog. Nadamo se da ce treći biti jos brojniji – zaključuju iz “Eko straže”.\nTagovi: Akcija čišćenjaEko stražaEkološki buntKaraburmaRakovicasajamZemun\nKome se javiti,da se organizuje ciscenje na nekoj lokaciji?Gorda\nKuva, pere, sprema! Peja o 25 godina mlađoj supruzi: Podmladila me je u svakom smislu


Sajam zapošljavanja u Subotici - Karijera\nSajam zapošljavanja u Subotici, u organizaciji subotičke filijale NSZ, biće održan u petak, 12. aprila 2019. godine, od 10 do 14 časova, u atrijumu Hotelsko-kongresnog poslovnog centra „Galleria“, Matije Korvina 17.\nNa predstojeću manifestaciju, koju po 41. put organizuje Nacionalna služba za zapošljavanje – Filijala Subotica, do sada se prijavilo 30 poslodavaca. Kao i svake godine, poslodavci imaju potrebu za zapošljavanjem velikog broja lica različitih obrazovnih profila, pa će mnogi kandidati moći da pronađu zaposlenje u svom osnovnom ili u alternativnom zanimanju.\nPoslodavci su iskazali potrebe za sledećim zanimanjima: savetnik za klijente u bankarskom sektoru – bankarski saradnik na terenu, lica sa VI i VII stepenom stručne spreme mašinskog ili elektro usmerenja, operateri u proizvodnji bez obzira na obrazovni profil, operater u kontroli kvaliteta u III i IV stepenu stručne spreme, tehničar održavanja mašina, metalostrugar, električar, bravar, zavarivač, prodavci – trgovci, magacioneri, vozači, poslovi za osobe sa invaliditetom, administrativni radnici, električari, namotavači, CNC operateri, lica sa poljoprivrednim fakultetom – smer stočarstvo, tehnolozi – tehnološki fakultet, HR asistent, finansijski saradnik, marketing koordinator, menadžer prodaje, menadžer u industrijskim sistemima, kranista, farbari, metaloglodači, spremačice, prodavac naftnih derivata/točilac goriva, informatičar, monteri centralnog grejanja i drugi.\nDo sada je iskazano oko 700 slobodnih radnih mesta, koja će biti ponuđena kako na samom sajmu, tako i u narednom periodu od šest meseci od održavanja sajma.\nZainteresovana nezaposlena lica bi trebalo da se jave svom savetniku radi evidentiranja učešća i dobijanja dodatnih informacija. Nezaposlenima preporučujemo da unapred pripreme nekoliko primeraka svoje biografije (CV) i da na sajmu razgovaraju sa više poslodavaca.


Zaključen Kolektivni ugovor kod poslodavca CARNEX d.o.o. Industrija mesa Vrbas – GS Put Nezavisnost\nU Industriji mesa CARNEX d.o.o. iz Vrbasa i pored vanrednog stanja, u toku marta i aprila, vođeni su pregovori o zaključivanju Kolektivnog ugovora kod poslodavca.\nNakon inicijative za pregovore o zaključivanju kolektivnog ugovora, koju su 09.03.2020. uputili reprezentativni sindikati kod poslodavca : sindikat NEZAVISNOST CARNEX i SAMOSTALNI SINDIKAT CARNEX, i prihvatanja inicijative od strane poslodavca, započeti su pregovori. Pri kraju pregovora, uključio se i treći reprezentativni sindikat Radnički Sloga Karneks.\nVeći deo progovora se vodio oko najvažnijih odredbi Kolektivnog ugovora : zarade, kriterijumi za utvrđivanje trajanja godišnjeg odmora, bezbednost i zdravlje na radu, period važenja Kolektivnog ugovora, odredbe o poštovanju radne obaveze i discipline itd. I pored toga što su sve vreme vođeni elektronskim putem, pregovori su bili sadržajni, razmenjeni su brojni argumenti “za i protiv” i analizirani su podaci od značaja za ekonomsko-socijalni položaj zaposlenih.\n“Koplja su se najviše lomila” oko kriterijuma za utvrđivanje trajanja godišnjeg odmora, a u vezi sa načinom i procentom povećanja zarada, pre ovih pregovora,vođen je postupak mirnog rešavanja kolektivnog radnog spora. I pored neslaganja oko pojedinih pitanja, sve je proteklo u atmosferi uvažavanja i kulture dijaloga, što je 24.04.2020. rezultiralo potpisivanjem Kolektivnog ugovora od strane predstavnika reprezentativnih sindikata i direktora CARNEX-a Shrestha Mohana, koji je rukovodilac divizije MK Meat kao dela MK Group.\nKada se uzme u obzir ukupan kontekst, (umereno) smo zadovoljni postignutim kompromisom – pre isteka roka važenja zaključen je novi Kolektivni ugovor na period važenja od dve godine, zarade su od 1. aprila povećane za 7 %. U svim ostalim odredbama, zadržan je isti, stečeni nivo prava radnika CARNEX-a. Od 2003.godine ovo je osmi Kolektivni ugovor, koji zaključuju predstavnici sindikata NEZAVISNOST CARNEX.\nTreba napomenuti da, od uvođenja vanrednog stanja, CARNEX posluje redovno – šta više u martu su zabeleženi dobri rezultati poslovanja. Poslodavac je reagovao na epidemiju virusa corona, osnivanjem kriznog štaba i preduzimanjem adekvatnih mera preventive i zaštite. Za sada među zaposlenima nema zaraženih i obolelih, a u vezi sa praćenjem krize održava se komunikacija predstavnika poslodavca i predstavnika zaposlenih u Odboru za bezbednost i zdravlje na radu.\nPrevious Article Previous Article: A N K E T A\nNext Article Next Article: Seminar „Radna prava zaposlenih u trgovini“


Mirovni pregovori sa talibanima upitni\nAvganistanski zvaničnici ističu da nisu dovoljni ustupci talibana u promeni naziva njihovog predstavništva u Kataru da započnu mirovni pregovori. U međuvremenu je američki državni sekretar Džon Keri (John Kerry) pozvao, kao inicijator ovih razgovora, predsednika Avganistana Hamida Karzaija u nastojanju da se smanje tenzije koje mogu ugroziti višegodišnja nastojanja da se talibani dovedu za pregovarački sto.\nKeri je kazao Karzaiju da su talibani uklonili zastavu iz svoje kancelarije u Kataru kao i da su natpis “Islamski emirat Avganistana” - što je bio zvanični naziv zemlje dok su bili na vlasti od 1996. do 2001. - zamenili sa oznakom “Biro za mirovne razgovore”.\nAvganistanski predsednik je zapretio u sredu da će bojkotovati razgovore između SAD i talibana, i, istovremeno saopštio da suspenduje pregovore sa Vašingtonom o paktu čiji je cilj definisanje odnosa ove dve zemlje nakon 2014. godine kada se povuku američke borbene trupe. U Avganistanu bi i nakon tog datuma trebalo da ostane nekoliko hiljada američkih vojnika, ali to treba precizirati bilateralnim sporazumom o bezbednosti.\nKarzai je saopštio da SAD nisu ispunile obećanje da talibani neće dobiti bilo kakav zvanični status. On se protivi bilateralnim razgovorima Vašingtona i talibana i upozorio je da njegova vlada neće učestvovati u razgovorima sve dok ne pređu u nadležnost avganistanskog Visokog mirovnog saveta, koji je osnovan 2010. kako bi inicirao pregovore sa talibanima.\nKarzai je 2008. ponudio garancije bezbednosti vrhovnom vođi talibana Mula Omaru, ako prihvati mirovne pregovore – ali to nije bilo dovoljno podsticajno za militante.\nJedan američki zvaničnik je izjavio da će se predstavnici SAD i talibana sastati u narednih nekoliko dana u Kataru. Međutim, nije najjasnija kakvu će ulogu imati zvanični Kabul u tim razgovorima.\nPredstavnici SAD i talibana tajno su se sastali u Kataru 2011, ali će ovo biti njihov prvi zvanični susret.\nBela kuća je insistirala na dva preduslova: da talibani saopšte da podržavaju mirovni proces, kao i da se protive korišćenju avganistanske teritorije za pretnju drugim državama. Militanti su prihvatili da to učine.\nSAD i talibani su najavili u utorak da će se predstavnici dve strane sresti u Dohi u cilju pokretanja mirovnog procesa kako bi se okončao 12-o godišnji rat militanata i snaga koje predvode SAD.\n“Državni sekretar Keri je ponovio tokom razgovora sa predsednikom Avganistana Karzaijem da mi ne priznajemo ime ‘Islamski emirat Avganistana’. On je ukazao da je Vlada Katara preduzela neophodne mere da se natpis na kancelariji promeni u ‘Političko predstavništvo avganistanskih talibana’”, kazala je portparolka Stejt departmenta Džen (Jen) Psaki.\nIstovremeno, predstavnik militanata Mohamad Naem izjavio je za Radio Slobodna Evropa, da su spremni da razgovaraju o podeli vlasti i, evenutalno, sa Karzaijevom vladom.\n“Naš lider mula Mohamad Omar je u više navratio istakao da želi formiranje vlade u koju će biti uključeni predstavnici svih Avganistanaca. Ona bi trebalo da pruži nadu da radi u interesu svih Avganistanaca i da ova zemlja svima njima pripada”.\nNa pitanje da li su talibani spremni da pregovaraju sa predstavnicima Hamida Karzaija, Naem je kazao da prihvataju da “razgovaraju sa svim Avganistancima koji dođu u naše predstavništvo u Kataru”.\nTalibani su prethodno odbijali da priznaju Karzaijevu vladu, optužujući je da je marioneta stranih sila.\nAnalitičari ističu da kancelarija talibana, koja je otvorena u Kataru u utorak, znači da oni nisu više samo vojna grupacija već da imaju i svoje političko krilo. Kancelarija je otvorena istoga dana kada su avganistanske snage preuzele od međunarodnih kontrolu nad bezbednošću, po prvi put od zbacivanja talibana 2001. Militanti su dugo insistirali na poptunom povlačenju stranih trupa kao uslovu da učestvuju u pronalaženju političkog rešenja.\nInače, jedan od predstavnika talibana u Dohi je kazao Asošijeted presu (AP) da su spremni da oslobode jednog američkog vojnika koji je zatočen 2009. godine u zamenu za pet njihovih pripadnika koji su u američkom zatvoru Gvantanamo.


Putokazi za telo i dušu — Zdravlje i holističke terapije — Lovesensa.rs\nPutokazi za telo i dušu\nNovi termini za radionice kreativne radnje "Ljubav Vera Nada".\nU želji da spoje lepo sa još lepšim, kreativna radnja "Ljubav Vera Nada" unela je, početkom 2014. godine male promene u svom već ustanovljenom rasporedu.\nNaime, utorkom od 16-20h svi zainteresovani posetioci imaće priliku da svrate na kaficu i priču s našim šamanskim tragačem i poznavaocem drevnih tradicija Balkana- Markom Nektanom u sklopu programa "Obrnimo šoljicu"-ubodimo želju.\nČetvrtak, u isto vreme je rezervisan za "Astro četvrtak" - tokom kojeg možete da naučite da tumačite zvezdane knjige uz pomoć astrologa Bogdanke Bobe Zlatar i Emine Zarev - Vila Dobrile čije su specijalnost ljubav, duhovni mir i opšte blagostanje na usluzi svim posetiocima.\nPoslednji dan u radnoj nedelji od 16-20h nudi priliku da prisustvujete radionici "Čakra Balans" na kojoj možete da osetite spoj Reikija i kristala uz kratki tretman za balansiranje i harmoniju u ovim stresnim vremenima sa našim Reiki majstorom Brankom Vitasom koji je posvećen dobroj vibraciji i neiscrpnoj energiji.\nAko želite da zakažete ili vam treba više informacije mozete da pozovete radnju na 011 244 9738, +381 69 346 3462. Studio se nalazi u Hotelu Slavija, Svetog Save 1-9, sa radnim vremenom od 12 do 20h radnim danima i subotom od 12 do 18h.


Sony otkriva više detalja o svojoj PlayStation 5 konzoli - BIGportal.ba\n10 Oktobra, 2019 10 Oktobra, 2019 012\nNaredna konzola kompanije Sony će i zvanično nositi naziv PlayStation 5, bez ikakvih kodnih imena i dodataka (ili PS5 za one koji vole skraćenice).\nSony je sada objavio značajno više informacija o svojoj konzoli naredne generacije, potvrđujući da će uređaj koristiti AMD Zen procesor, Radeon Navi grafičku kartu i imaće podršku za hardverski-akcelerisani raytracing.\nKada su u pitanju kontroleri, PlayStation 5 će imati novi dizajn, a korisnicima će biti ponuđen haptički odziv, prilagodljivi okidač, veća baterija i USB Type-C podrška. Sa PS5 konzolom, Sony planira da ispravi sve probleme koje je imao DualShock 4, ali i da korisnicima omogući nove funkcije.\nZahvaljujući dodatku SSD skladišta, PlayStation 5 će korisnicima ponuditi brža vremena učitavanja igara i potencijalno će omogućiti da igre zauzimaju manje prostora. Pored ovoga, PlayStation 5 će korisnicima omogućavati da instaliraju specifične sekcije igara zasebno.\nFizičke igre za PlayStation 5 će koristiti 100GB optičke diskove, što će sistem načiniti kompatibilnim i za 4K Blu-ray filmove. Instaliranje igara će biti obavezno, jer plejeri optičkih diskova ne mogu da se porede sa I/O performansama SSD-ova.\nOčekuje se da će Sony PlayStation 5 biti revolucionarna konzola, koja će omogućiti raytracing mejnstrim korisnicima, uz velike nadogradnje za CPU, GPU i skladište u odnosu na svog prethodnika.


Zvizdić je rekao da su reforme, investicije i zapošljavanje bile suština sastanka na kojem su bili predstavnici vlasti u BiH, EU i međunarodnih finansijskih institucija.\nOn je izrazio opredjeljenje za nastavak sprovođenja reformi i dalji ekonomski razvoj.\n“Ono na čemu sam posebno insistirao i posebno podvukao, jeste da uz reforme dođe do povećanja obima investicija. To znači da ta dva procesa moraju ići paralelno, kako proces reformi u svim važnijim sektorima, tako i investicije u one sektore koji su važni za BiH”, rekao je Zvizdić novinarima.\nOn je istakao da je BiH posebno zainteresovana da gradi puteve, izrazivši očekivanje da bi takvi projekti gradnje infrastrukture mogli biti brzo realizovani nakon što budu odobreni na predstojećem Samitu EU i zemalja zapadnog Balkana u Trstu.\n“U skladu sa našim ugovorom sa Svjetskom bankom u iznosu od 750 miliona dolara, što se tiče Savjeta ministara BiH veći dio treba da bude usmjeren u podršku razvoju malih i srednjih preduzeća i zapošljavanju ljudi”, istakao je Zvizdić.\nKad je riječ o izgradnji putne infrastrukture, predsjedavajući Savjeta ministara BiH očekuje da bi ove godine u tu svrhu moglo biti uloženo 300 miliona evra od Evropske banke za obnovu i razvoj.\nPredsjednik Vlade Federacije BiH Fadil Novalić, obraćajući se novinarima nakon sastanka o sprovođenju Reforske agende sa predstavnicima EU i međunarodnih finansijskih institucija, rekao je da bi se mart 2017. godine mogao proglasiti “mjesecom prisustva regiona i Evrope u BiH”.\nOn je podsjetio da je početkom mjeseca BiH posjetila visoki predstavnik EU za zajedničku spoljnu i bezbjednosnu politiku Federika Mogerini, a juče i danas komesar EU za pregovore o proširenju i politiku susjedstva Johanes Han, kao i predsjednici vlada zapadnog Balkana.\n“Mi to doživljavamo kao aktivnosti podrške BiH na putu ka stabilnosti i reformi te putu ka EU. Danas je glavna tema bila reforma, odnosno analiza urađenog, utvrđivanje poteškoća i šta je neophodno kako bi se pomoglo njihovom sprovođenju”, rekao je Novalić.\nTagovi: denis zvizdicinvesticijereformevazno\nKomentari na članak: Zvizdić: Uz reforme povećati investicije\n17.03.2017 u 14:12\n1. reforma – KORUPCIJA POLITICARA


Energyobserver - EPS ENERGIJA / U TERMOELEKTRANI „KOSTOLAC B“ ZAVRŠENA OBNOVA „DVOJKE“ / KAPITALNI REMONT ZA KAPITALNO UNAPREĐENJE\n− Najvažniji poslovi na B2 su bili kapitalni remont turbogeneratora, koji je radila firma „GE Power“, i uvođenje primarnih i sekundarnih mera za redukciju azotnih jedinjenja, koje je radio konzorcijum sa firmom „Via Ocel“ na čelu, a prema projektnom rešenju „GE Power“. Urađen je kapitalni remont RZV-a sa zamenom saća, koji je uradila „Termooprema“, a za zamenu dela MP1 zadužen je bio konzorcijum koji predvodi „Mont-r“. Velike poslove na ložnom uređaju i na postrojenjima goriva i otpepelјivanja izvele su firme JP „Termoelektrane Kosovo“ i kostolački PRIM. Migraciju upravlјačkog sistema uradio je Institut „Mihajlo Pupin“, a „Comel“ je remontovao transformator sopstvene potrošnje bloka – objašnjava Želјko Ilić, direktor TE „Kostolac B“.\n− Radovi na turbini, čija je nominalna snaga 348,5 MW, obuhvatili su remont spolјašnjeg kućišta turbine visokog pritiska, remonte turbina srednjeg i niskog pritiska, zatim remont regulacionog stop-ventila i ležajeva turbine. Fabrički je urađen remont modula visokog pritiska, servomotora regulacionog stop-ventila, rotora i statora generatora − kaže Ilić.


Faktor plus na Marakani\nCrvena zvezda je od petka 19. februara jača za novog-starog prijatelja. Radi se o marketinškoj firmi Faktor plus, lideru na polju istraživanja tržišta. Ugovor o poslovno-tehničkoj saradnji potpisan je na dve i po godine i obuhvata istraživanja raznih tipova, koji će pomoći Crvenoj zvezdi da zadovolji potrebe armije njenih navijača.\nDirektor marketinga Crvene zvezde Goran Broćić istakao je da je zadovoljstvo svih u klubu što je i drugi deo sezone počeo radno, ali da će se tako nastaviti već u bliskoj budućnosti.\n- Naša saradnja sa Faktorom plus se ogleda u činjenici da Crvena zvezda želi da što bolje zna kako razmišlja njena porodica, odnosno veliki broj navijača. Želimo da se potrudimo da ispravimo sve greške iz prošlosti i da unapredimo sve faktore koji zadovoljavaju naše navijače. Ovaj ugovor je takođe značajan zbog naših budućih sponzora, koje želimo da upoznamo sa kojim kapacitetima Crvena zvezda raspolaže. Radi se o saradnji na obostrano zadovoljstvo, koja će nadam se biti veoma uspešna - kaže Goran Broćić.\nVlasnik i direktor Faktor plus-a Vladimir Pejić je istakao zadovljstvo obzirom da će se istraživanja raditi u kontinuitetu, kao i nadu da će Crvena zvezda rezultate iskoristi na najbolji način, kako pozitivne, tako i negativne.\n- Sigurno da se ne bi upuštali u ovakav projekat, da nismo sigurni da možemo da pomognemo Crvenoj zvezdi. Za nas je ovo dvostruki izazov, kako sa lične, tako i sa profesionalne strane. Trudimo se i nastojimo da sarađujemo sa najjačim firmama iz svojih oblasti. O tome sigurno da govori i lista klijenata sa kojima smo do sada sarađivali. Sigurno da je Crvena zvezda nešto specifično. Zajedno ćemo se truditi da rezultati budu što verodostojniji, jer nam je cilj da unapredimo poslovanje i kreiranje imidža kluba kao što je Crvena zvezda. Moram da istaknem rukovodstvo kluba i samog marketinga, obzirom da su imali sluha, ali i hrabrosti za projekte koji nisu puno rasprostranjeni na ovim prostorima. To kažem zbog toga, što rezultati nisu uvek povoljni, ali pomažu da se isprave određena nezadovoljstva. Verujem da će ljudi u Zvezdi znati da rezultate iskoriste na pravi način i upravo to i jeste smisao svega ovoga - rekao je Vladimir Pejić.\nPredrag Lacmanović suvlasnik Faktor plus-a podsetio je da su njegova firma i Crvena zvezda već sarađivali u prošlosti.\n- Imali smo već priliku da sarađujemo sa Crvenom zvezdi i njom su bile zadovoljne obe strane. Ovaj novi početak će biti podignut na viši nivo od samog starta. Ovo strateško razmišljanje Crvene zvezde i pre svega marketing sektora, pokazuje razmišljanje velikog kluba, kao što su i oni najveći u Evropi. Ovo je veoma važan strateški korak, jer istraživanje javnog mnjenja može mnogo da pomogne za buduće poduhvate. Poduhvati su vezani i za verne navijače koji prate Crvenu zvezdu godinama, ali i za sponzore koji žele da investiraju - kazao je Predrag Lacmanović.


Gradiska.com - Nastavak saradnje gradiške Tehničke škole i slovenačke firme SMC\npetak, 10 novembar 2017 11:16\nNastavak saradnje gradiške Tehničke škole i slovenačke firme SMC\nTehnička škola iz Gradiške nastavlja uspješnu saradnju sa slovenačkom firmom SMC, zahvaljujući kojoj su profesori i učenici ove škole u septembru prošli obuku iz mehatronike, u srednjoškolskom centru u Škofja Loki.\nFirma SMC je japanski proizvođač prenumatskih komponenti i svjetski lider u ovoj oblasti, sa predstavništvima u Sloveniji i drugim zemljama. Cilj saradnje sa Tehničkom školom je nabavka opreme za edukaciju učenika, koji će, po završetku školovanja, predstavljati kvalitetan kadar, osposobljen za rad na novim tehnologijama u proizvodnim firmama u okruženju, istakli su predstavnici kompanije.\n„Namjera nam je da zajedno apliciramo na projekte koje finansira EU, kako bi mogli nabaviti više opreme za školu, a pokušaćemo dogovoriti saradnju i sa firmama iz Gradiške, sa kojima mi inače sarađujemo, jer je i njima cilj da u budućnosti mogu angažovati obučene kadrove za rad u proizvodnji“, rekao je Niko Ćalasan, voditelj prodaje kompanije SMC za BiH tržište.\nDirektor Tehničke škole Vlado Tomić naglasio je da putem saradnje sa kompanijom SMC ova ustanova nastoji da nivo obrazovanja podigne na viši nivo.\n„Razmatramo mogućnosti nabavke osnovnog paketa opreme, kojim bismo opremili naše kabinete. Opremu bi, u okviru praktične nastave, koristili učenici sa smjerova tehničar mehatronike, mašinski tehničar, tehničar CNC tehnologija i elektrostruka“, kazao je Tomić.\nDejan Lazić, jedan od tri profesora koji su zajedno sa učenicima prošli obuku u Sloveniji, istakao je da je dvodnevno usavršavanje bilo veoma korisno za sticanje novih teorijskih i praktičnih znanja iz oblasti mehatronike, koju smatra disciplinom budućnosti.\n„Nadam se da ćemo dobiti donacije i usavršiti našu opremu, jer se oblast mehatronike konstantno razvija i biće jedna od vodećih u budućnosti“, naglasio je Lazić.\nPrilikom posjete Tehničkoj školi u Gradišci predstavnici slovenačke firme SMC uručili su ovoj ustanovi pet stručnih knjiga za edukaciju učenika.\nViše iz kategorije: « Donacija stručnih knjiga za gradišku Tehničku školu\tNovembar topliji od višegodišnjeg prosjeka »


Kameron: Trampove izjave o muslimanima „glupe i pogrešne“ – NovostiDana.rs\nKameron: Trampove izjave o muslimanima „glupe i pogrešne“\nLONDON – Izjave pretendenta za kandidaturu Republikanske stranke na predsedničkim izborima u SAD Donalda Trampa o muslimanima su glupe, pogrešne i unose razdor, izjavio je danas u parlamentu britanski premijer Dejvid Kameron.\n„Mislim da njegove izjave izazivaju razdor, glupe su i pogrešne i mislim da bi, ukoliko bi on došao da poseti našu zemlju, sve nas ujedinio protiv njega“, rekao je Kameron na pitanje da li podržava peticiju kojom bi se Trampu zabranio ulazak u Britaniju.\nTramp je najavio da će ukoliko uspe u svojoj nameri da postane naredni predsednik SAD, svim muslimanima zabraniti ulazak u tu državu, preneo je AFP.\nNjegove izjave izazvale su oštre reakcije u Britaniji gde oko pet odsto stanovništva čine muslimani, a više od 560.000 ljudi potpisalo je peticiju da se Trampu zabrani ulazak u tu državu.\n„U našoj državi mi imamo zakon koji sprečava ljude da uđu u zemlju koji se smatraju štetnim po dobrobit javnosti“, rekla je opoziciona poslanica iz redova laburista Tulip Sidik, koja je muslimanka, obraćajući se Kameronu u parlamentu.\n„Da li se premijer slaže da ovaj zakon treba jednako da se primeni na svakog, treba li da pravimo izuzetke za političare milijardere?“, upitala je Sidik.\nKameron je odgovorio da se slaže da radikalnim propovednicima bude zabranjen ulazak u Britaniju, ali se nije složio da to bude učinjeno kada je reč o Trampu.\n„Slažem se sa njom da je ispravno da isključimo ljude kada oni nameravaju da radikalizuju ili podstiču ekstremizam. Ne slažem se sa njom oko Donalda Trampa“, dodao je Kameron.\nProšle sedmice, Tramp je pozvao na uvođenje totalne zabrane ulaska muslimanima u SAD, a zbog ovog predloga kritičari su ga uporedili sa Adolfom Hitlerom.\nOn je odbacio kritike da je njegov predlog neamerički i poručio da su SAD „sada u ratu“.